Грецияга ўтмоқчи бўлган 10 минг нафарга яқин мигрантлар Туркия билан чегара яқинида тўхтатилди. Бу ҳақда мамлакат ҳукумати расман хабар берди.\nТуркиядаги суриялик қочқинлар Европага йўл олди / AFP\nГрецияга ўтмоқчи бўлган 10 минг нафарга яқин мигрантлар Туркия билан чегара яқинида тўхтатилди.\nТуркия президенти Ражаб Тоййиб Эрдўған шанба куни Европа ҳудудига ўтмоқчи бўлган қочқинлар учун чегара очиб юборилишини маълум қилганди.\n«Биз кеча чегараларни очиб қўйдик (...) Мамлакатимиз қочқинларнинг янги тўлқинини қабул қилиш ҳолатида эмас», деганди у.\nТуркия Сурия, Афғонистон ва бошқа давлатлардан жами 3,7 миллион атрофидаги қочқинни ўз ҳудудига жойлаштирганди. 2016 йил Европа Иттифоқи билан келишувга кўра, турклар 6 млрд евро миқдоридаги молиявий ёрдам эвазига улар Европага ўтиб кетмаслигини таъминлашни ўз зиммасига олганди.\nЯна 3,5 млн атрофидаги қочқинлар Суриянинг мухолифат кучлари томонидан назорат қилинадиган Идлиб вилояти шимолида, Туркия билан чегара ҳудудида бўлиб турибди.\nМигрантлар турк-грек чегарасини кесиб ўтишга уринмоқда / AFP\nГрек полицияси кўздан ёш оқизувчи газ қўлламоқда / AFP\nЎтган йилнинг декабридан буён Эрон ва Россия кўмагидаги Сурия ҳукумати қўшинлари Идлибни тўла эгаллаш учун юришни давом эттирмоқда. Агар ҳукумат қўшинлари мақсадига эришса, Туркияга қочқинлар оқими икки баробар ортиши мумкин.\nЭрдўған Европа чегараларини очиб юбориши қарорини Идлибда Сурия ҳарбий-ҳаво кучлари томонидан ҳужум оқибатида 33 нафар турк ҳарбийси ҳалок бўлиши ортидан қабул қилди.\nТуркия-Греция чегарасида минглаб одамлар тўпланган, янгилар келиб қўшилмоқда / AFP\nГреция бош вазири Кириакос Мицотакис якшанба кунининг иккинчи ярмида чегарадаги вазиятни муҳокама қилиш учун хавфсизлик кенгашининг шошилинч йиғилишини чақирди.\nЕИнинг ташқи чегаралар назорати бўйича Frontex агентлиги Туркиядан қочқинлар оқими кучайгани сабабли Евроҳамжамият чегараларини ҳимоя қилиш бўйича тайёргарликни юқори даражага кўтарди.\nГрецияда нималар бўлмоқда?\nГрек полицияси маълумотига кўра, чегаранинг Туркия томонида тўпланган одамлар грек чегарачиларига ва ҳуқуқ-тартибот органлари ходимларига тошлар ва металл буюмлар улоқтиришмоқда.\nТахминан 300 нафар қочқин 7та қайиқ орқали Лесбос оролига, 150 нафари 4та қайиқда Самос оролига, яна 70-80 киши иккита қайиқда Хиос оролига етиб келган.\nГрециянинг Кастанис шаҳри яқинидаги ҳудуддан ўтган дарёда ҳам сувни кечиб ўтаётган одамлар гуруҳини кўришган.\nҚочқинларнинг бир қисми Эврос вилояти четида тўсиб қўйилган.\nЧегара чизиғи бўйлаб ҳаракатланаётган қочқинлар / AFP\n«Улар [Туркия ҳукумати] уларни нафақат ўтказиб юбормоқда, балки уларга буёққа ўтиб келишлари учун ёрдам кўрсатишмоқда», - деган телевидение орқали чиқишида мамлакат Мудофаа вазири ўринбосари Алкивиадис Стефанис.\nЕвропа Иттифоқи Афина ва Софияга чегарани қўриқлашда ёрдам ваъда қилган. 5 март куни Хорватия пойтахти Загреб шаҳрида ЕИ давлатлари ташқи ишлар вазирлари учрашуви ўтказилиши режалаштирилмоқда.\nЭрдўған Байден билан учрашувдан сўнг Туркиянинг С-400 бўйича позицияси ўзгармаганини айтди


00:19 / 11.02.2018\nKUN.UZ таҳририятининг ижтимоий лойиҳаларидан бири “Лейкоз билан оғриган болалар учун” шиори остида амалга оширилмоқда. Ушбу ижтимоий акция мухлисларимиз орасида оммалашиб, улар мазкур тадбирда ҳам моддий, ҳам маънавий фаол иштирок этишмоқда. Шу кунга қадар таҳририятимиз Соғлиқни сақлаш вазирлиги ва Гематология ва қон қуйиш илмий маркази клиникаси билан ҳамкорликда кўплаб болажонларнинг шифо топишида кўмаклашди. Ушбу лойиҳа айни кунларда ҳам давом этмоқда.\nКуни кеча KUN.UZ таҳририяти Driver’s Village МЧЖ билан ҳамкорликда бемор болаларга моддий ёрдам кўрсатилди, уларга керакли дори-дармонлар берилди. Уларнинг ота-оналарига маънан кўмак кўрсатилди.\nШифохонада бемор болаларнинг ота-оналари бу хайриядан жуда хурсанд бўлишди, дуолар қилишди, кўзларида ёш билан ўз тилакларини билдиришди.\n- Бизга шунчалик ёрдам бераётган инсонларга каттадан катта раҳмат. Ишларига ривож берсин, биздан қайтмаса Худодан қайтсин. Қандай яхши ниятлари бўлса, етишишсин. Ҳеч кимнинг боласи касал бўлмасин, - дейди оналардан бири.\n- Ҳомийларга катта раҳмат айтамиз, - дейди кўзида ёш билан яна бир она. – Жуда ҳам хурсандмиз. Ҳақиқатан ҳам моддий ёрдам ўта зарур эди, бу борада қийналиб қолган эдик. Сизларга ҳам, шифокорларга ҳам катта раҳмат айтамиз.\nШу ўринда KUN.UZ таҳририяти ушбу шифохонада даволанаётган 15 нафар беморга моддий ёрдам кўрсатаётган Driver’s Village МЧЖ раҳбарига алоҳида миннатдорлик билдиради. Хайрия акцияси давом этади...\nШаҳрихонлик уч мурғак фарзанд отаси Муроджон кўмагингизга муҳтож\n12:57 / 03.07.2018


Шавкат Мирзиёев Бухоро шаҳридаги бунёдкорлик ишлари билан танишди\nШавкат Мирзиёев Бухоро шаҳридаги бунёдкорлик ишлари...\n17.02.2018 12:56 0 311\nЎтган давр мобайнида Бухоро вилоятида кенг кўламли бунёдкорлик ишлари амалга оширилди. Янги уй-жойлар, йўлар, савдо ва хизмат кўрсатиш шохобчалари, маданият ва спорт мажмуалари қурилиб, фойдаланишга топширилди.\nҲозир ҳам Бухоро шаҳридан Когон шаҳригача бўлган йўлнинг икки четида арзон кўп қаватли уй-жойлар барпо этилмоқда. Шавкат Мирзиёев ушбу уй-жойлар қурилиш участкасида бўлди. Бу ҳақда Президент матбуот хизмати хабар берди.\nТурар жойларни тез ва сифатли қуриш, бунда замон талаблари ва аҳоли эҳтиёжларини ҳисобга олиш, барча ижтимоий-маиший шароитларни яратиш зарурлиги таъкидланди.\nЎтган йили май ойида бошланган қурилиш ишлари 27 та пудрат ташкилотлари томонидан олиб борилмоқда. Ушбу 39 та кўп қаватли турар жой битгач, 1024 та оила ўз уйига эга бўлади. Шу пайтгача шаҳарда бунча кўп қаватли уй қурилмаган. Уйларни жорий йил март ойида фойдаланишга топшириш режалаштирилган.\nШу ерда Бухоро шаҳрида амалга ошириладиган бунёдкорлик лойиҳалари ҳақида маълумот берилди.\nУлардан бири — Ислом Каримов кўчаси қиёфасини ўзгартириш лойиҳасидир. Унга мувофиқ, кўчанинг икки томонида замонавий бинолар, яшил ҳудудлар, дам олиш масканлари ва бошқа объектлар барпо этиш режалаштирилган.\nШунингдек, Ибн Сино, Айний, Ҳамза, Иқбол ва бошқа кўчаларда кўп қаватли уйлар, савдо марказлари, маиший хизмат объектлари барпо этилмоқда. Бу аҳолини арзон ва замонавий уйлар билан таъминлаш, турмуш фаровонлигини оширишга хизмат қилади.\nПрезидент лойиҳаларни такомиллаштириш, сифат ва муддатга амал қилиш бўйича кўрсатмалар берди.\nШавкат Мирзиёев Бухоро\nСиёсат 01/05, 16:55\nТуркия Президенти Бухородан Кореяга учиб кетди\nСиёсат 19/04, 14:56


08:59 / 22.01.2017\nҲиндистоннинг Биҳар штатида истиқомат қилувчи 110 млн фуқаронинг салкам чорак қисми, 25 млнга яқин киши бир-бирининг қўлларидан ушлаган ҳолда 2016 йилда амалга киритилган қонунни қўллаб-қувватлаб чиқди. Қонунга кўра, штат бўйлаб ҳар қандай спиртли ичимликни сотиш ва истеъмол қилиш тақиқланган эди, деб хабар қилади Hindustan Times газетаси.\nМаҳаллий мулозимларнинг хабар қилишича, намойишга чиққанлар дунёдаги энг узун тирик занжирни ташкил қилишган. Намойиш штатнинг 38 туманида бир вақтнинг ўзида бўлиб ўтган. Ташкилотчиларнинг сўзларига кўра, занжир 3та сунъий йўлдош, 4та ўқув-машғулот самолёти ва 40 дрон воситасида суратга олинган. Шунга кўра, штат маъмурияти Гиннесснинг рекордлар китобини ушбу воқеани қайд этишга ундаган.\nГап шундаки, спиртли ичимликларга қарши қонун қабул қилингач, маҳаллий мухолифат ҳужжатга қарши чиқди. Шундан сўнг, аҳоли ҳукумат қарори билан якдил эканлигини билдирди. Қонунни, шунингдек, мамлакат бош вазири Нарендра Моди Тибет диний руҳонийси далай-лама ҳам қўллаб-қувватлаган эди.


29 май 2022, Тошкент вақти: 13:18\nҚатлни кутаëтган итлар\nФарғона шаҳар Ободонлаштириш бошқармаси ҳузуридаги қаровсиз қолган ҳайвонларни тутиш бўлими ходимларининг жорий ойда ўтказган рейди давомида дайди итларни уриб ўлдираëтганидан ҳайвонсеварлар норози.\nҲайвон ҳуқуқларини ҳимоя қилувчи фарғоналик фаол Татяна Рубцева Озодлик билан суҳбатда инсонга тажовуз қилмаган ва қутуриш касали бўлмаган дайди итлар ушланиб, махсус жамлоқда сақланиши лозимлигини айтди.\nРубцева Озодликка қаровсиз ҳайвонларнинг ўлдирилаëтгани акс этган видеотасвирларни тақдим қилди. Видеотасвирларда ўнлаб мушуклар ва итлар кичик темир қафасга солиб қўйилганини кўриш мумкин. Шунингдек, тасвирларда итларни шафқатсизларча ўлдираëтган одамлар акс этган. Озодлик мухбири кўнгилни хира қиладиган бу тасвирда итларнинг бошига темир чўкич билан уриб ўлдирилаëтганлигини кўрди. Видеолавҳаларда , шуниингдек, итлар қафаснинг темир эшиги билан эзиб ўлдирилаëтгани ва пичоқ билан бўғизланаëттани ҳам акс этган.\nҚонун нимани тақозо қилади?\nВазирлар Маҳкамасининг 2011 йил 8 июль куни «Қаровсиз қолган итларни тутиш ва сақлаш билан боғлик хизматларни фаолиятини такомиллаштириш чора-тадбирлари тўғрисида»ги №202-сонли хамда Ўзбекистон Республикаси Президенти томонидан 2019 йил 4 июнь куни «Аҳоли пунктини ободонлаштириш соҳасида ишлар самарадорлигини оширишга доир қўшимча чора-тадбирлар тўғрисида»ги №4351-сонли қарорига кўра дайди хайвонлар ветеринария ва чорвачиликни ривожлантириш бўлимлари тарафидан текширилиб, карантинга олиниши лозим. Карантиндан кейин ҳайвонлар махсус сақлаш жойларига олиб борилади. Бу қарорларда фақат қутурган ҳайвонларнинг ўлдирилиши ҳақида айтилган.\nКаламушлар захарланади¸ қутурган итлар отилади\nФарғона шаҳар Ободонлаштириш бошқармасининг исмини айтмаган ходими Озодлик билан суҳбатда атроф-муҳит ва инсонларга тажовуз қилган дайди ҳайвонлар уч хил шаклда йўқ қилиниши кўзда тутилганини айтди: отиб ўлдириш, ухлатиб қўйиш ва заҳарлаш.\nМулозим дайди итларнинг темир қафас эшиги билан эзиб ўлдирилиши "пастки бўғин ишчиларнинг ўзбошимчалиги" эканлигини тан олди. Шу билан бирга, мулозим каламуш ва бошқа зараркунандаларни йўқ қилиш учун заҳарли моддалар¸ қутурган итларни отиш учун ўқ ва патронлар¸ мушукларни ухлатиб қўйиш учун эса махсус дорилар етишмаслигидан ҳам шикоят қилди.\nМулозимга кўра¸ ветеринария идораси тақдим этган маълумотлар асосида аниқланган ит ва мушукларни эмлаш ишлари ташкил этилган бўлса ҳам, қутуриш касаллигига қарши вакцина захиралари етишмаяпти.\nҲайвон ҳуқуқларини ҳимоя қилувчи фарғоналик фаол Татяна Рубцева Озодлик билан суҳбатда муаммонинг яна бир қиррасига эътибор қаратди. Унга кўра¸ ободончилик ходимлари қатл қилган ҳайвонлар крематорийда куйдирилмасдан ëки махсус гўрга кўмилмасдан, кўча-кўйга ташлаб кетилмоқда.\nРубцева Озодликка тақдим қилган фотосуратларда кўча ва болалар ўйнайдиган майдонларда ўнлаб ит ва мушук жасадлари ëтгани акс этган.\nФарғоналик болалар ит жасади устида\nВазирлар Маҳкамасининг 8.07.2011 йилги «Қаровсиз қолган итларни тутиш ва сақлаш билан боғлиқ хизматлар фаолиятини такомиллаштириш чора-тадбирлари тўғрисида»ги №202-сонли Қарорининг 20 бандида – “Шаҳар ва туман ободонлаштириш бошқармалари ҳузуридаги қаровсиз қолган ҳайвонларни тутиш бўлимлари кўчаларда ва бошқа жойларда қаровсиз қолиб ўлган ҳайвонларни ветеринария-санитария қоидаларига риоя этган ҳолда зарарсизлантирадилар”, дея қайд этилган.\nБу қарорга кўра¸ ҳар бир шаҳар, туманда тутилган назоратсиз ҳайвонларнинг жасадларини зарарсизлантириш учун крематорийлар ва биотермик ўралар қуриш кўзда тутилган.\nФарғоналик ҳайвонсеварлар шаҳарда ҳайвонлар учун крематорий йўқлигини айтишди.\nФарғона шаҳар ободонлаштириш бошқармасига қарашли “дайди ҳайвонларни тутиш отрядининг Озодлик гаплашган ходими ҳам дайди ҳайвон жасадларини ëқиш учун муфель печ ëки крематорий мавжуд эмаслигини айтди.\nСурат баъзи кишиларнинг таъбини хира қилиши мумкин.\nКўрсатиш учун тугмани босинг\nСурат таъбни хира қилиши мумкин – Кўрсатиш учун тугмани босинг\nЖорий йилниг февраль ойида Жиззах шаҳрида итлар қирғин қилингани аҳоли норозилигига сабаб бўлган эди.\nЎзбекистонда дайди итлар масаласи Вазирлар Маҳкамасининг 2011 йил 8 июлдаги "Қаровсиз қолган ҳайвонларни тутиш ва сақлаш билан боғлиқ хизматлар фаолиятини такомиллаштириш чора-тадбирлари тўғрисида"ги 202-сонли қарорига асосан тартибга солинади.\nҚарорда кўчаларда ва бошқа жойларда қаровсиз қолган, шу жумладан, эгасиз итлар, мушуклар ва йиртқич ҳайвонларни тутишни ташкил этиш, шунингдек, уларни вақтинча сақлаш учун махсус жойлар барпо этиш кўзда тутилган.\nҚарорда дайди ҳайвонда қутуриш касаллиги аломати бўлган тақдирдагина отиб ташланиши мумкинлиги айтилади.\nСамарқанд ҳокимияти эгасиз дайди итлар йўқ қилинганини билдирди\nЖиззахда итлар қирғини аҳоли норозилигига сабаб бўлди


Сакен Полатов: "Ўзбекистонда ҳам промоутерлик компанияси ташкил этилади"\n2 апрель, 2021, 19:46\nТеглар:Бокс | Профессионал бокс | Сакен Полатов\nЎзбекистон бокс федерацияси раиси биринчи ўринбосари ўз фикрини билдирди.\nМаълумки, AIBA президенти Умар Кремлёв юртимизга ташриф буюрган эди. Бугун Миллий олимпия қўмитасида жаҳон бокс раҳбари ҳамда Миллий олимпия қўмитаси раиси Рустам Шоабдураҳмонов, Ўзбекистон бокс федерацияси раиси биринчи ўринбосари Сакен Полатов иштирокида матбуот анжумани ташкил этилди.\nМазкур тадбир давомида Сакен Полатов промоутерлик компанияси ташкил этилиши борасида саволга ҳам жавоб берди.\n- Сакен Жетибоевич, эҳтимол, юртимизда ҳам қудратли промоутерлик компаниясининг ташкил этиш вақти келгандир. Чунки, Ўзбекистонда ҳаваскор боксда яхши натижа қайд эта олмаган ёки услуби бу йўналишга тушмаган, аммо профессионал боксда яхши натижалар қайд эта оладиган истеъдодлар талайгина топилади. Биргина Қудратилло Абдуқаҳҳоров бунга мисол бўла олади. Промоутерлик компанияси ташкил этилиши ана шундай истеъдодларни кашф этишга сабаб бўларди. Тўғри, профессионал бокс федерацияси алоҳида ташкилот. Бироқ, сиз шундай нуфузли профессионал бокс оқшомига бош-қош бўляпсиз, қолаверса, Миллий Олимпия қўмитаси раиси ўринбосари лавозимида фаолият юритаётганингиз учун ҳам ушбу саволга жавоб бера олсангиз керак?\n- Тўғри, юртимизда маҳоратли боксчилар жуда кўп. Бироқ, барчаси ҳам ҳаваскор боксда ўз ўрнини топиб кета олмайди. Чунки рақобат жуда кучли. Шубҳасиз, ҳаваскор боксда натижа қила олмаса-да, профессионал йўналишда Қудратилло Абдуқаҳҳоров ҳамда Шоҳжаҳон Эргашев каби яхши натижалар қайд эта оладиган ёшларимиз бор. Биз Ўзбекистон профессионал бокс федерацияси билан ҳамкорликда промоутерлик компанияси ташкил этмоқчимиз. Аниқроқ қилиб айтадиган бўлсак, бу борада ҳаракатлар бошланиб кетган. Ўйламанки, тез орада бу воқелик ҳам амалга ошади ва маҳоратли ёшларимизни қўллаб-қувватлаб, уларнинг профессионал боксда ўз ўрнини топишда ёрдам берамиз. Бунинг учун жаҳоннинг кўзга кўринган промоутерлик компанияси "Мир бокса" билан яхши алоқаларимиз бор. Насиб қилса, тез орада ушбу режаларимиз ҳам амалий ифодасини топади.\nРасман! Сакен Полатов янги лавозимга тайинланди


Жаҳон тиллари университетида ўз жонига қасд қилган талабанинг шахси аниқланди – Bugun.uz\nЖамият, Тошкент ш. - 13:01 · 29.04.2022\nЖаҳон тиллари университетида ўз жонига қасд қилган талабанинг шахси аниқланди\nТошкент шаҳридаги Ўзбекистон давлат жаҳон тиллари университети талабаси 29 апрель куни ўз жонига қасд қилгани ҳақида хабар берилганди. Бош прокуратура ахборот хизмати ҳолат юзасидан «Bugun.uz»га қўшимча маълумот берди.\nҚайд этилишича, соат 08:10 да Учтепа туманида жойлашган университетнинг маъмурий биносини 4-қаватидан Наманган вилоятида 2001 йилда туғилган 2-курс босқичи талабаси (эркак) ўзини пастга ташлаб, ўз жонига қасд қилган.\n«Ҳозирда содир этилган ҳодисанинг аниқ сабабларини аниқлаш, иш учун аҳамиятли бўлган из, далил ва бошқа муҳим буюмлар инсон таъсири оқибатида йўқолиши ёки шикаст етказилишини олдини олиш мақсадида жиноят процессуал қонунчилигига риоя қилган ҳолда Учтепа туман прокуратураси томонидан текшириш ҳаракатлари олиб борилмоқда», дейилади хабарда.\nАввалроқ Олий ва ўрта махсус таълим вазирлиги ҳолат юзасидан «Bugun.uz»га маълумот берганди. Вазирлик ушбу ҳолат бўйича ҳуқуқни муҳофаза қилувчи идоралар томонидан терговга қадар текширув ҳаракатлари олиб борилаётганини қайд этганди.


Бугун президент раҳбарлигида ўтказилган йиғилишда ҳудудларда тайёрланган «темир дафтар»лар, яъни, камбағал аҳоли қатламининг камайишига қараб секторлар фаолиятига баҳо берилиши ҳақида гапирилди.\n«Барча сектор раҳбарлари бир ҳолатни тушуниб олиши лозим. «Темир дафтар»да умумий кўрсаткичлар эмас, ҳар бир оила, ҳар бир фуқаронинг муаммоси ва унинг ечими акс этиши керак. Бу рўйхатга тушган оиланинг ҳеч бўлмаганда бир нафар аъзосини иш билан таъминлашимиз шарт. Агар уларни иш билан таъминламасак, ҳеч қанақасига бу оила оёққа туролмайди. Шу орқали уларни муҳтожликдан чиқаришимиз мумкин.\nЛекин ҳамма жойда ҳам вазият бирдек ташкил этилмаяпти. Сектор раҳбарлари ҳам вазиятга тўғри баҳо бермаяпти. Берилаётган ижтимоий ёрдам барча эҳтиёжмандларга тўғри етиб бормаяпти. Масалан, Ангрен шаҳридаги солиқ идораси раҳбари секторида олтмишта эҳтиёжманд оилага кўмак берилди, деб сохта маълумот тақдим қилган. Бу нима деган гап?! Сектор раҳбари – давлатнинг вакили мана шундай сохта маълумот берса, жамиятимизда хиёнат қиладиган одамлар ишлаётганидан далолат», дея президентнинг сўзларини келтирмоқда Kun.uz мухбири.\n«Жиноят қаерда бўляпти? Ишсизлик борр жойда жиноят бўляпти! Адолатсизлик бор жойда жиноят бўляпти», деди президент ва сектор раҳбарлари биринчи навбатда фуқаролар бандлигини таъминлашга эътибор қаратиши лозимлигини уқтирди.


ҚУРБОН ҲАЙИТИНГИЗ МУБОРАК БЎЛСИН! — Zamaxshariy.uz\n19 июля, 2021 admin Uncategorized\nМухтарам азизлар, барчаларимизга лаҳза сайин яқинлашиб келаётган қурбон ҳайити байрамлари муборак бўлсин.\nАзизлар, сизлар билан тинчлик осойишталикда Қурбон ҳайити байрамини кутиб олар эканмиз, ушбу неъмат учун ҳам яратганга шукронамиз ҳамду саноларимиз бўлсин.\nБарчамизга маълумки, ушбу яқин кунларда Ўзбекистон мусулмонлари идораси Уламолар кенгашининг COVID 19 пандемияси даврида ибодатларни қандай адо қилишлик тўғрисида Фатвоси эълон қилинди.\nУшбу фатвода Ёши улуғ кексалар ва беморлар ҳолидан хабар олиш ҳамда ҳайит билан табриклаш ва бошқа миллий урф-одатлар билан боғлиқ анъаналарни алоқа воситалари орқали амалга ошириб туриш тавсия этилди.\nШу билан биргаликда Жаноза намозлари вафот этганнинг яқин қариндошлари иштирокида, хонадонларда ўқилиши, Марҳумларнинг ҳақларига қилинадиган дуои фотиҳаларни қатъий равишда юртдошларимиз ўз хонадонларида, оила даврасида бажаришлари, фотиҳагарчиликларга боришдан ҳамда ўтганларнинг қабрларини зиёрат қилишдан ҳам сақланиб туришлари тавсия қилинди.\nМўмин-мусулмонлар имкон қадар касалликнинг тарқалишини олдини олиш мақсадида қурбонлик гўшти эҳсонларини тарқатишда карантин талабларига қатъий риоя қилишлари, Хайрия ва эҳсон тадбирларини “Вақф” жамғармаси орқали ёки бевосита амалга оширишлари тавсия этилди.\nУқба ибн омир розиаллоҳу анҳудан ривоят қилинади:\nНабий соллаллоҳу алайҳи васаллам : “Арафот куни, қурбонлик куни ва ташриқ кунлари биз аҳли исломнинг байрамимиздир. У кунлар еб-ичиш кунларидир” дедилар. “Сунан” эгалари ривоят қилганлар.\nҚурбон ийди куни биринчи таом сифатида ҳар ким ўзи қиладиган қурбонликнинг гўштидан еса, яхши бўлади дейилган.\nШундай экан, ҳалқимиз томонидан урф одатга айланган ҳайит кунлари зиёратгоҳларга борилиши, аёлларимиз томонидан жаноза бўлган хонадонларда йиғи-сиғи билан ҳайит оши дея маросимларни ўтказишлари дуруст бўлмайди. Қабристонма-қабристон, хонадонма-хонадон фотиҳахонлик қилиб юрмасдан, уйда ўтирган ҳолимизда карантин талабларига риоя қилиб, имкон қадар касалликнинг тарқалишини олдини олиш мақсадида кексалар ва беморлар ҳолидан алоқа воситалари орқали ҳабар олсак нур устига аъло нур бўлар эди.\nАллоҳ таоло ушбу касалликни тез кунларда бартараф этишини ҳамда халқимизнинг ҳаёти тинчлик ва осойишталикда давом этишини Яратгандан илтижо қилиб сураб қоламиз!\nЎМИ Хоразм вилояти вакилининг хотин-қизлар\nмасалалари бўйича ёрдамчиси\nPrevious Post:ҚУРБОН ҲАЙИТИНГИЗ МУБОРАК БЎЛСИН\nNext Post:ҚУРБОНЛИК ТАРИХИГА БИР НАЗАР


Бензин нархи можароси, Ўзбекистондаги ишсизлик ва Путин билан учрашган Мирзиёев — ҳафталик дайжест – Kommers.uz\nТаҳлил\t22:09 | 21.11.21\nЯна бир ҳафта (15–21 ноябрь) ўз якунига етиб бормоқда. Ушбу давр мобайнида Ўзбекистон ва жаҳон ахборот майдони қайноқ янгиликларга тўла бўлди. «Kommers.uz» улардан энг сараларини битта дайжестга тўплади.\n2022 йил учун давлат бюджети лойиҳаси\nМолия вазирлиги «2022 йил учун Ўзбекистон Республикасининг Давлат бюджети тўғрисида»ги қонун лойиҳасини эълон қилди. Маълум қилинишича, қонун лойиҳаси Ўзбекистон Бюджет кодексининг 83-моддасига мувофиқ ишлаб чиқилган. Унда Ўзбекистон номидан ва Ўзбекистоннинг кафолати остида олинадиган давлат қарзининг чекланган ҳажмлари белгиланган. Лойиҳа 17 та модда ва 10 та иловадан иборат.\nЎзбекистонда 2021 йилнинг январь-сентябрь ойларида ишсизлик даражаси 9,4 фоизни ташкил этиб, 2020 йилнинг шу даврига нисбатан 1,7 фоизга, январь-июнь ойларига нисбатан 0,4 фоизга камайди.\nМаълум қилинишича, 2021 йилнинг сентябрь ойида Бандлик ва меҳнат муносабатлари вазирлигининг Республика аҳоли бандлиги ва меҳнатни муҳофаза қилиш илмий маркази томонидан Ўзбекистоннинг 108 та шаҳар ва туманида навбатдаги ижтимоий сўров ўтказилган. Тадқиқот давомида 500 та ўзини-ўзи бошқариш органи, 5 мингта уй хўжаликлари ҳамда 26,5 минг нафар фуқаро қамраб олинган.\nҚайд этилишича, 2021 йилнинг январь-сентябрь ойларида меҳнат ресурслари сони 19 миллион 322,8 минг кишини ташкил этиб, 2020 йилнинг шу даврига нисбатан 101,1 фоизга ёки 201,4 минг кишига ошган. Шунингдек, иқтисодиёт тармоқларида банд бўлганлар сони 13 миллион 609,1 минг кишини ташкил этиб, 2020 йилнинг мос даврига нисбатан 3,1 фоизга (403,9 минг кишига) ошган.\nҚҚС 12 фоизгача пасайтирилади, фақат 2023 йилдан\nЎзбекистонда 2023 йилдан қўшилган қиймат солиғи 12 фоизгача пасайтирилади. у ҳақда Молия вазирлиги томонидан тақдим этилган 2022 йилги бюджетномада сўз боради.\nҚайд этилишича, 2023 йил 1 январдан бошлаб:\nқўшилган қиймат солиғи 15 фоиздан 12 фоизга;\nмобиль алоқа хизматларига акциз солиғи ставкаси 15 фоиздан 10 фоизга;\nбанк, мобиль алоқа операторлари ва бозорлар ва савдо комплекслари учун белгиланган фойда солиғи ставкаси 20 фоиздан 15 фоизга пасайтирилади.\nБунда қатъий миқдорда белгиланган акциз, ер солиғи, мол-мулк, сув солиғи ставкалари инфляция даражасидан кам бўлмаган миқдорда индексацияси қилинади.\nЭски «права»ни алмаштириш муддати узайтирилди\nТадбиркорликка тўсқинлик қилаётган муаммолар\nИқтисодий тадқиқотлар ва ислоҳотлар маркази томонидан ишбилармонлик муҳитини ўрганиш бўйича сўровнома ўтказилди. Ҳисоботда таъкидланишича, октябрь ойида товарлар/хизматларга бўлган талаб сўровномада иштирок этган 53 фоиз корхоналарда яхшиланиб, ходимлар сони эса 31 фоиз корхоналарда ошган.\nШу билан бирга, қуйидагилар тадбиркорликда тўсқинлик яратаётган муаммолар сифатида белгиланган:\nмолиялаштириш ва ер участкалари;\nюқори солиқ ставкалари;\nтоварлар/хизматларга бўлган талабнинг пастлиги.\nСотилаётган Матбуот уйи\nТошкент шаҳри Миробод туманида жойлашган Матбуот уйи сотувга қўйилди. Маълум қилинишича, инвестиция киритиш миқдори ихтиёрий бўлиб, талабгорларнинг хоҳишига қараб белгиланади. Бино-иншоотлар майдони 18 142 квадрат/метрни ташкил этади. Закалад пули таклиф этилаётган нархнинг камида 5 фоизи миқдорида этиб белгиланган.\nЭкобошқармага Captiva «ҳадя қилган» Даврон Ҳидоятов\nЧирчиққа кўчаётган заводлар\n«Тошкент қишлоқ хўжалиги техника заводи», «Агрегат заводи», «Технолог», «Технолог-Стан», «Агросаноатмашинвест» корхоналари ишлаб чиқариш қувватларининг бир қисмини Чирчиқ шаҳридаги «Чирчиқ қишлоқ хўжалиги техникаси заводи» ҳудудига кўчириш ҳамда корхоналарни қайта ташкил этиш масалалари уларнинг акциядорлари умумий йиғилиши томонидан дастлабки тарзда кўриб чиқилган ва тегишли қарорлар қабул қилинган. Шунингдек, корхоналар негизида қишлоқ хўжалиги машинасозлик кластери ташкил қилинади.\nКейинчалик Ўзбекистонда биржа савдоларида Аи-80 маркали автомобиль бензини нархи 8 фоизга арзонлашди. «Ўзбекнефтгаз» департамент директори Хушнуджон Маҳмудов АОКАда ўтказилган матбуот анжуманида Ўзбекистонда Аи-80 маркали бензиндан воз кечилишини маълум қилди. Шунингдек, 20 ноябрь куни Ўзбекистон республика товар-хом ашё биржасида Аи-80 маркали бензин нархи 9,5 фоизга арзонлашгани ҳақида хабар берилди.


12:14, 30.08.2019 // 93688\nСамарқандда Spark ва Nexia итни босиб ўтишга уринди, ППХ ходими эса тош улоқтирди. Ит 15 кишига ташлангани айтилмоқда (видео)\n28 август куни ижтимоий тармоқларда Самарқандда Spark ва Nexia машиналари ҳайдовчилари итни босиб ўтишга уринаётгани видеоси тарқалди.\nОлдин бунга Nexia ҳайдовчиси уриниб кўради, шундан сўнг Spark ҳайдовчиси уч марта ҳаракат қилди. Буларнинг бари милтилловчи кўк-қизил чироқларини ёқиб олган патрул-пост хизмати автомобили ёнида рўй берди. ППХ ходими эса итга тош улоқтиради.\nВилоят ИИБ матбуот хизмати хабарига кўра, 28 август куни соат 1:30 да Самарқанд шаҳар давлат санитария-эпидемиология назорати маркази томонидан шаҳарда бир гуруҳ фуқароларни ит тишлагани ҳақида шошилинч хабарнома келиб тушган.\nШу хабарга асосан соат 3:00 да шаҳар ИИБ ППХБ ва ЖЦБ карантин тадбирларини таъминлаш гуруҳи ходимлари ва ит овлаш бригадаси воқеа жойига етиб бориб, қутурганликда гумон қилинган итни ушлаш чораларини кўрган.\nУшбу жараёнда ит тадбир иштирокчиси бўлган ички ишлар ходимига ҳам ташланган. Шу сабабли итни ушлашда зарур чоралар кўришга тўғри келган.\nОдамларга ташланган ит ушлангач, шаҳар ветеринария бўлими томонидан вилоят ветеринария бошқармаси вирусология лабораториясига юборилган.\nҚуйида — шафқатсизлик акс этган видео; кўнгли бўшларга қуйидаги видеони кўриш тавсия этилмайди\n12:44 Кеча // 201928\n07:53 Бугун // 161823\n00:15 Бугун // 135408\n00:47 Кеча // 126819\n18:20 Кеча // 110122


Иқбол Мирзо: «Тил – одам ДНКсидаги...\n24.10.2019 15:37 0 1119\nЁзувчилар уюшмасида «Онажоним – шеърият» тўгараги аъзолари билан учрашув бўлиб ўтди. Учрашув тил мавзусига бағишланди.\n– Тил – одам ДНКсидаги оҳанглар жилосидир, – дейди шоир Иқбол Мирзо. - Дарҳақиқат, тил – миллатга, Ватанга бўлган ҳурматнинг бош ифодасидир. Она тилимизни бошқа тиллар билан қориштириш, ўзлигизимизни йўқотиш демакдир. Чунки миллатнинг эртанги куни, унинг бардавомлиги тил билан уйғундир.\nШунингдек, жонли мулоқот «Ўзбек тилининг давлат тили сифатидаги нуфузи ва мавқеини тубдан ошириш чора-тадбирлари тўғрисида»ги Фармонининг мазмун-моҳиятига бағишланди.\nСуҳбат давомида Фармонда бугунги тилшуносликдаги муаммолар ва соҳада олдинда бажариш лозим бўлган вазифаларга йўл очилгани таъкидланди.\n– Бугунги кунда тилимизни бузиб гапираётганларга биз ёшлар бефарқ бўлмаслигимиз керак, – дейди тўгарак аъзоси Комила Турсунова. – Шаҳримиз бўйлаб осилган айрим эълонларда сўзларни тўғри ёзилмаслиги, кафе, ресторан, меҳмонхоналар номларини бошқа тилда номланиши одамни бироз ўйга толдиради. Боиси, халқимиз ўттиз йилдирки, ўз давлат тилига эга ва бу қонунан тасдиқланган ҳам. Албатта, ҳар бир фуқаро Ватанимизга, тилимизга дахлдорлик ҳиссини туйган ҳолда, ўз муносабатларини билдириб, ўзбек тилининг ривожига муносиб улуш қўшиши лозим, деб ўйлайман.\nУчрашувда тўгарак аъзолари томонидан турли мавзудаги, хусусан, юрт ва она тилимизни улуғловчи шеърлар айтилди. Учрашув сўнггида Ўзбекистон Халқ шоири Иқбол Мирзо йиғилганларга янги шеърларидан ўқиб берди.\nЎзбек тили учрашув\nСиёсат 29/11, 13:44


Ривалдо: Ўзбекистонни соғиниб тураман\nCана : 03-04-2018 / Янгиликлар, Спорт / кўрилди: 445\nУшбу интервью анча олдин Европа матбуотга чиққанди. Лекин, унинг таржимасига ўша кезлар қўл тегмаганди ва бугунга насиб қилган экан, уни эътиборингизга ҳавола этамиз.\nАниқроқ қилиб айтадиган бўлсак, бразилиялик афсонавий футболчи, бир пайтлар Тошкентнинг "Бунёдкор" клубида тўп суриб кетган Ривалдонинг ўзбекистонликлар ҳақида айтган илиқ гапларини сизга ҳам илиндик. Аслида, суҳбат бошқа мавзуда бўлган ва уни португалиялик журналистлар олишганди. Лекин, унинг ичида Ривалдо 2008-2010 йилги фаолиятига ҳам тўхталиб кетган.\n"Мен Афина шаҳрида АЕК клуби шаънини ҳимоя қилиб юрган кезларим... Кутилмаганда, Ўрта Осиёдан бир таклиф келиб тушди. Унгача менда Туркиядан, Россия ва БАА чемпионатларидан бир қатор катта ва кичик таклифлар ҳам бор эди. Мен уларни ўрганаётгандим.\nНегадир, Ўзбекистондан келган таклиф юрагимни жиззиллатди. Тўғри, менга яхши пул ваъда беришди. Аммо, бу ерда гап пулда ҳам эмасди. Менга авваллари умуман бўлмаган юртимда тўп суриш ёқиб қолди ва уни чақирув деб қабул қилдим. Қуёшли Ўзбекистонга, меҳмондўст Тошкентга боргач, қарорим тўғри бўлганига иқроқ бўлдим.\nТошкент ва умуман Ўзбекистон - бу алоҳида мавзу ҳисобланади. Уни икки оғиз гаплар билан тўлиқлигича ифодалаб бериш қийин. Мен бу юртда кўплаб дўстлар ортирдим, футболчилик фаолиятимни ҳам кўнгилдагидек ўтказа олдим.\nМен тўп сурган "Бунёдкор" клуби ёш бўлишига қарамасдан мақсадлари олий эди. Осиёда ҳам ўз ўрнига эга бўлаётганди. Афсуски, ҳозир клубдаги вазият билан таниш эмасман.\nЙиллар ўтиб, фаолиятимга назар ташлайдиган бўлсам, шубҳасиз Ўзбекистонда ўтган йилларимни табассум билан эслаб юраман. Қўлини кўксига қўйиб сўрашадиган халқини эса, унутмайман", - дейилади Ривалдонинг Португалия матбуотига берган катта интервьюсининг бир бўлагида.\n«Бунёдкор» янги футболчи трансферини тасдиқлади


Патриция Флор Тошкентни ЕИга янада яқинлаштирмоқчи\nЕИнинг Марказий Осиë бўйича махсус намояндаси Патриция Флор мазкур лавозимда илк бор минтақа пойтахтларига сафар қилмоқда. Иттифоқнинг истеъфога чиққан аввалги намояндаси Пъер Морел¸ Флор хонимни Марказий Осиë раҳбарларига тақдим қилди.\nПатриция Флор Каримовга тақдим қилинди\nЕвропа Иттифоқининг Марказий Осиё бўйича махсус вакили Патриция Флор 26 июлда Тошкентда президент Ислом Каримов қабулида бўлди.\nМатбуот хабарларига кўра¸ Тошкентдаги музокаралар чоғида Ўзбекистон ва ЕИ ҳамкорлигининг бугунги ҳолати ва уни икки томонлама ва минтақалараро форматларда ривожлантириш истиқболлари муҳокама этилган.\nУчрашувда инсон ҳуқуқлари ва демократия масалаларининг кўтарилгани, шунингдек, Флор хонимнинг фуқаролик жамият вакиллари билан учрашгани ҳақида ҳозирча маълумот йўқ.\nНемис дипломати Патриция Флор шу ой бошида Европа Иттифоқининг Марказий Осиёдаги махсус вакили лавозимини эгаллаган эди.\nБу Флор хонимнинг янги мансабда Марказий Осиёга биринчи ташрифидир.\nЕвропа Иттифоқи расмийларига кўра, Патриция Флорнинг минтақага сафари танишув мақсадини ҳам кўзлайди.\nФлор ЕИнинг Марказий Осиë стратегиясини янада жадаллаштирмоқчи\nФлор хоним 1 июл куни ЕИнинг Марказий Осиёдаги махсус намояндаси сифатида француз дипломати Пъер Морел ўрнини эгаллади.\nЖаноб Морел Ўзбекистонда инсон ҳуқуқларининг топталиши ва Андижон қирғинига қарамай, Ўзбекистон ҳукумати билан ҳамкорлик ва мулоқот зарур, деган позицияни ушлаб келди.\nКузатувчилар Ўзбекистон Ғарб учун муҳим стратегик ҳамкор бўлиб қолар экан¸ Флор хоним ҳам ЕИнинг Ўзбекистонга нисбатан сиёсати йўналишини ўзгартира олмайди, деган ишончдалар.\nПатриция Флор ҳам аввалги мансабдоши каби мулоқот ва ҳамкорлик қилиб Ўзбекистонда кўп нарсага эришиш мумкин, деган позицияда.\nЯнги лавозимга тайинланиши ортидан Флор хоним Озодлик мухбирига Ўзбекистон билан инсон ҳуқуқлари соҳасида мулоқот ўрнатилгани ва Тошкентда ЕИ ваколатхонаси очилишини вазият яхшилангани намунаси ўлароқ келтирган ва Ўзбекистонга санкция сиёсати нотўғри бўлганини айтган эди.\nЎзбекистон билан мулоқот самара бермоқда\nЕИнинг Марказий Осиёдаги вакили сифатида беш йил фаолият қилган Пьер Морелнинг Ўзбекистон билан мулоқот сиёсати самарасига ҳали ҳам ишончи сўнмаган.\n- Беш йил аввал вазифамга киришганимда у ерда вазият биз учун деярли ёпилиб қолган эди. Ўта бир мураккаб даврда мулоқотни тиклай олдик. Энди ўтган беш йил ичида инсон ҳуқуқлари бўйича давомли мулоқот йўлга қўйдик, қонун устиворлиги бўйича семинарлар уюштирдик. Бу мулоқот ишламоқда, деди ЕИнинг Марказий Осиë бўйича махсус вакили Пьер Морел Озодлик билан суҳбатда.\nҲуқуқ фаолларининг Европа Иттифоқининг Марказий Осиë стратегияси асосида Тошкент билан инсон ҳуқуқлари юзасидан олиб бораëтган мулоқоти иш бермаётгани, мамлакатдаги вазият фақат ëмонлашаëтганини айтадилар.\nОзодлик билан суҳбатда Морел¸ бундай иддаоларни рад қилди:\n- Ҳеч нарса ўзгармади, дейиш адолатдан бўлмайди. Бу қуруқ танқид. Беш йил аввал Европа нефт ва газга ташналиги сабабдан ўз қадриятларига кўз юмаяпти, дейишди. Ҳозирги танқидлар оҳанги эса Афғонистон сабаб биз журъатсиз эканмиз. Бу танқидларни, скептик қарашларни тушунаман. Лекин у нотўғри, бу нотўғри дейишдан фойда йўқ. Акс ҳолда¸ мутлақо ҳаракатсиз аҳволга тушиб қолишимиз мумкин. Ҳозир биз мулоқот қилаяпмиз ва шу орқали вазиятни ўзгартириш мумкин, деган ишончдамиз. Натижага эса бирданига эришиб бўлмайди, дейди Пьер Морел.


11 01 2020 - 2:56 / - Тавсиялар\nФарзандингизнинг сочини тарасангиз, Набий соллаллоҳу алайҳи васаллам «Кимнинг сочи бўлса, уни парвариш қилсин», деганлар, ўша ҳадисга мувофиқ тараб қўйяпман деб айтинг.\nЎғилчангизга атир суртсангиз, Набий соллаллоҳу алайҳи васаллам «Менга бу дунёдан хушбўйлик аёллар маҳбуб қилинди. Намоз эса кўз қувончим қилинди», деганлар, ўша ҳадисга мувофиқ атир суртяпман» деб айтинг.\nФарзандингиз мактабга кетаётганда Набий соллаллоҳу алайҳи васалламнинг «Ким илм талабида йўлга тушса, Аллоҳ унга жаннат йўлини осон қилиб қўяди», деган ҳадисларини эслатинг.\nФарзандингизга кулиб қараганингизда Набий соллаллоҳу алайҳи васалламнинг «Биродарингнинг юзига табассум билан боқишинг ҳам садақадир», деган ҳадисларини эслатинг.\nФарзандингизга овқат берганда Набий соллаллоҳу алайҳи васалламнинг «Челагингдан биродарингнинг челагига сув қуйишинг ҳам садақа», деган ҳадисларидан олганингизни айтинг.\nБирор йиғинда кексалар ҳам ўтирган бўлса, фарзандингизга уларни ҳурмат қилишни ўргатиб, Набий соллаллоҳу алайҳи васаллам: «Кичикларимизга раҳм-шафқат қилмаган, кексаларимизни эъзозламаганлар биздан эмас», деганларини айтинг.\nШу тариқа фарзанд тарбиясини суннат ва сийратга боғлаб, ҳадислар асосида таълим-тарбия беринг.


Хави Коутиньони мақтади\n15 август, 2017, 09:08\nИспаниянинг “Барселона” жамоаси собиқ футболчиси Хави жамоага ўтиши кутилаётган “Ливерпуль” футболчиси Фелипе Коутиньо ва “Боруссия Дортмунд” футболчиси Усмон Дембеле ҳақида илиқ фикрларни билдириб ўтди.\n“Дембеле – кўпқиррали футболчи. У техник ва жисмоний жиҳатдан уструн ва ҳужумларни самарали якунлай олади. Уни олдиндан катта келажак кутмоқда ва у “Барселона”да ўйнаш учун тайёр эканлигини исботлаши керак. Бунда унинг ёши ҳам фойда, ҳам зарар келтириши мумкин. Нарҳ? Ҳозир ҳар қандай савияли футболчи қиммат туради.\nКоутиньода эса “Барселона”да ўйнаш учун барча нарсаси етарли даражада. Унда катта тезлик ва дрибблинг бор. Қолаверса, у ҳам ҳужумларни самарали якунлай олади”, – деб айтиб ўтди Хави.


Ўзбекистонда пропан газининг нархи арзонлади\n2013 йил 13 январдан Ўзбекистонда пропан газининг нархи арзонлади.\nUzmetronom.com Интернет-газетасига кўра, ҳозирда бир литр пропан 1000-1200 сўмдан сотилмоқда.\nИкки ҳафта олдин бир литр пропан 1800 сўмдан сотилган.\nАйни пайтда, янги йилдан бошлаб Ўзбекистонда автомобилларга қуйиладиган метан гази нархи 30 фоизга ошган.\nҲозирда автомобилларга газ қуйиш шохобчаларида бир куб метр метан 850 сўмдан сотилмоқда.\nЎзбекистонда давом этаётган бензин тақчиллиги кўпчилик ҳайдовчилар автомобилларига газ ускуналарини ўрнатган.


28 феврал 2021, Тошкент вақти: 12:15\nДушанбедаги Путин-Каримов учрашуви. Сурат Кремль расмий сайтидан олинди.\nКаримов “ярим соат” учун ўпка қилди; Путин “дангаса”ларни айблади\n12 сентябрь куни Душанбеда Шанхай ҳамкорлик ташкилотига аъзо олти давлат – Россия¸ Хитой¸ Қозоғистон¸ Қирғизистон¸ Ўзбекистон ва Тожикистон давлат раҳбарларининг навбатдаги йиғилиши бўлиб ўтди.\nМазкур саммит арафасида Ўзбекистон президенти россиялик ҳамкасби билан учрашди.\n11 сентябрь куни Душанбеда бўлиб ўтган Ўзбекистон ва Россия президентлари учрашувининг жамоатчилик учун очиқ қисми стенограммаси Кремль расмий сайтида эълон қилинди.\nПрезидентлар учрашувини Путин қисқа¸ одатий дипломатик протокол тилида бошлаган бўлса¸ Ислом Каримов гапни ўзбекча мулозаматдан бошлаб¸ унинг остига яширинган гина-кудурат тўкиб солди:\n“Владимир Владимирович, мен бугунги учрашувимиздан самимий хурсандман.\nБу йилги шиддатли воқеалар режа ва учрашувлар¸ ҳатто ўтган йилларда мунтазам ўтказиб келинган олдиндан режаланган учрашувлар жадвалини ҳам суриб юборди. Очиқ айтаман¸ жуда кўп саволлар тўпланиб қолаëтган ҳозирги шароитда¸ бу саволлар эса¸ учрашиб¸ фикр алмашишга арзигулик¸ учрашувларимиз янада қадрлироқ бўлиб қолди.\nРостини айтсам¸ Сизнинг фикрингизга яна бир бор қўшиламан¸ бизнинг учрашувларимиз шахсан менга яхши озуқа беради. Бу учрашувлар орасидаги вақт чўзилиб кетса¸ мен қандайдир ўзимни йўқотиб қўя бошлайман. Қандайдир ориентирни ҳис қилиш учун сиздан жавоб сўрашни истаëтган саволлар бор.\nЯшириб ўтирмайман¸ Россия биз учун стратегик партнëрдир. Муносабатларимиз ҳақида гапирганда шунчаки расмиятчилик учун бу иборани ишлатадиган одамлар шуни унутмаслигини истардим. Бунинг моҳияти¸ авваламбор тез-тез маслаҳатлашиб туриш¸ карахтликка тушиб қолмаслик¸ ориентирни йўқотмаслик учун саволларга кўпроқ жавоб топишни англатади¸ деб ўйлайман.\nШу жиҳатдан қарасак¸ бизнинг мунтазам учрашувларимиз ҳақиқатда мунтазам бўлиши керак. Саволлар бўлса¸ уларни сўраш ва жавоб олиш¸ керак бўлса¸ муҳокама қилиш керак. Балки бу саволларни муҳокама қилиш ҳар доим ҳам ëқимли бўлмас¸ лекин мен бехабарликда изғиб¸ ахборотни чекка-чеккалардан изламаслик учун бу масалаларнинг очиқ гапирилишини истайман.\nБугун одам¸ қўпол қилиб айтганда¸ ëлғон-яшиқ таъсирида узоқ қолиб кетиши мумкин. Ҳақиқий ахборот юзма-юз гаплашганда олинади. Қачонки савол бериб¸ унга жавоб оларкан¸ одам ўзини яхшироқ тушуниб¸ биринчи навбатда ориентир топади.\nШунинг учун ҳам ўта бандлигингизга қарамай¸ менга айтишларича¸ бугунги учрашувга фақат ярим соат вақт ажратганингизга қарамай¸ бу учрашувлар¸ ярим соатгина бўлса ҳам¸ жуда кўп савол тўпланиб қолгани учун¸ менга икки баравар фойдалидир. ШҲТ “дала”сида учрашаëтганим учун сиздан миннатдорман. Бу мутлақ ўз вақтида ўтаëтган учрашув¸ ҳатто айтган бўлардим¸ айни муддаодир. Раҳмат.”\nИслом Каримовнинг бундай кўп маъноли гинасига жавобан Путин:\n- Сиз айтган ярим соат ҳақида биринчи марта эшитаяпман. Афтидан¸ ҳамкасбларимиз¸ дангаса одамлар¸ ўзларининг ишлагилари келмаган. Сиз билан орамизда ҳеч қандай вақт чеклови ҳеч қачон бўлмаган¸ ҳозир ҳам йўқ¸ бундан кейин ҳам бўлмайди¸ деди Кремл раҳбари.\nПутиннинг бундай мулозаматига қарамай¸ ШҲТ саммитини ëритган Озодлик мухбири Фахриддин Холбековнинг айтишича¸ бу учрашув узоқ чўзилмаган.\n- Учрашув¸ билишимча¸ узоқ чўзилмади. Уни ташкиллаштиришга алоқадор расмийларга кўра¸ анча ланж ўтган. Жиддий гаплар айтилмаган. Коридордаги гапларга қараганда¸ Путин Каримовдан қаттиқ ранжиган. Бу нарсани президентлар учрашувдан сўнг журналистлар олдига чиққанда ҳам ҳис қилиш мумкин эди. Орада қандайдир кескинлик бор эди¸ дейди Озодлик мухбири.\nКаримовнинг кириш сўзи шарқона мулозаматдан бошқа нарса эмас\nПутин ва Каримовнинг ШҲТ саммити доирасида ўтказган учрашувида айтилганларни шарҳлаган Москвадаги Карнеги таҳлил маркази раҳбари¸ таниқли шарқшунос Алексей Малашенко шундай фикрда:\n- Ислом Абдуғаниевич жуда ақлли¸ шарқона ва советча одам. Жуда кўп ҳолатда у бир нарсани қилиб¸ ўйлаб туриб¸ бошқа нарсани айтади. Шу боис¸ унинг Путин билан Душанбедаги учрашувда айтган гапларини¸ Россияга нисбатан кўрсатган “нафис муҳаббати” у Россия ўзини Украинада қандай тутаëтганини мутлақ қўлламаëтгани¸ Путин ташаббуси билан тузилган иттифоқларга мутлақ қўшилишни истамай келаëтгани учун берилган шунчаки компенсация деб қабул қилиш керак¸ дейди россиялик сиëсатшунос Алексей Малашенко Озодлик билан суҳбатда.\nКаримовнинг биргина кириш сўзида уч марта “ориентир”ни аниқлаб олиш кераклиги ҳақидаги таъкиди¸ россиялик таҳлилчи фикрича¸ биринчи галда¸ Россиянинг Украина можаросидаги ролига тааллуқлидир:\n- Каримовнинг ориентир ҳақидаги гаплари¸ менга¸ Илҳом Алиев¸ Серж Саркисян ва Путиннинг Сочидаги учрашувини эслатди. Путин Саркисянга қараб “Қани очиғини айтингча¸ ишлар қалай ўзи?” деганда Саркисян унга жавобан “Сиз ҳам бизга Украинада нима қилаëтганингизни очиқ айтиб беринг!” деди. Каримов ҳам “ориентир”ни аниқлаштириб олайлик¸ дер экан фақат бир нарсани – Украинадаги вазиятни назарда тутаяпти. Бу гапнинг тагида ҳам¸ устида ҳам “Жаноблар¸ Украинада ҳаддиларингдан ошиб кетдинглар. Биз сизларга умуман ишонмай қўйдик. Украинада қилаëтганларингиз постсовет ҳудудида сизларга обрў келтирмади. Украинада катта ғалабага эришдик¸ деб ўйлашга ошиқманглар. Ғарбни йўқотиб бўлдинглар¸ энди Шарқдан ҳамкор топиш ҳам жуда осон бўлмайди” деган нозик мужда ëтибди¸ дейди россиялик сиëсатшунос ва шарқшунос Алексей Малашенко.\nКаримов Украинага ëндашувида собит\n12 сентябрь куни ШҲТнинг асосий йиғинида қатнашчилар Украинадаги вазиятни тилга олдилар¸ Душанбе декларациясига ҳам бу можарони ҳал қилишга оид ўз тавсияларини киритдилар.\nЎз нутқида Ислом Каримов Ўзбекистон ҳукуматининг 4 март куни бу можаро юзасидан эълон қилган таклиф-тавсиясини “энг мақбул ечим” дея тилга олди:\n- Биз 5 сентябрь куни Минскда Украина можаросини тинч йўл билан ҳал қилиш бўйича эришилган келишувни қўллаймиз. Можарони ҳал этишнинг энг самарали йўли Украинадаги қарама-қаршиликни тўхтатиш бўйича тўғридан-тўғри музокара жараëнини ўтказиш¸ ва Украина ва Россия ўртасида тинчликка эришишдир. Агар Украина томони ўзини объектив тутмоқчи бўлса¸ тўғридан-тўғри музокараларга эришиш лозим. Мен бошқа ечимни кўрмаяпман. Украина муаммоси юзасидан бўладиган ҳар қандай музокара жараëнида Россиянинг узоқ асрлар давомида шаклланган асл манфаатлари инобатга олиниши керак. Бу халқлар узоқ асрлар бўйи бирга яшаб келди ва яан узоқ асрлар бирга яашйди. Ишончим комилки¸ улар тинчликда яшайдилар¸ деди Душанбе саммитидаги чиқишида Ислом Каримов.\n“Украина можароси ечимида Россия манфаатлари инобатга олиниши керак” деган баëнотга алданиб¸ Ислом Каримов Путинга ëн босди дейиш нотўғри бўлади¸ деб шарҳлайди Ўзбекистон президентининг ШҲТ саммитидаги бу баëнотини Алексей Малашенко:\n- Путингаям¸ Медведевгаям ҳаммаси кундек равшан – Ўзбекистон Россия-Украина можароси юзасидан БМТда ўтказилган бирор йиғинда Россияни қўлламади. Қўлламайди ҳам. “Россия манфаатлари инобатга олинсин”¸ деган мутлақ аксиома даражасидаги гап¸ Ислом Каримовнинг ўз қатъий сиëсатини озгина хаспўшлаш учун қилаëтган яна бир шарқона мулозамати¸ холос¸ дейди Москвадаги Карнеги маркази директори Алексей Малашенко.


Фарғона вилояти пахта режасини биринчи бўлиб...\n12.10.2019 18:14 0 2832\nФарғоналик пахтакорлар мамлакатимизда биринчи бўлиб, жорий йилги пахта топшириш шартномавий режани бажарди.\nЎзАнинг ёзишича, Фермер хўжаликлари томонидан мўл ҳосил етиштирилиб, 238 минг 600 тоннадан ортиқ пахта хирмони бунёд этилди, унинг аксарият қисми юқори навларга сотилди.\nДарҳақиқат, ғўзанинг ҳудуд шароитига мос навларини тўғри танлаб жойлаштириш, оби-тобида экиш мўл ҳосилга қўйиладиган талаблардан биридир. Жорий йилда 2 минг 149 та фермер хўжаликлари 82 минг 80 гектар майдонга чигит экди. Ғўзани навлар бўйича жойлаштиришда аввало ҳудудларнинг тупроқ-иқлим шароити, сув таъминоти ҳамда соҳанинг етакчи олим ва мутахассислари, фермер хўжаликлари раҳбарлари, шунингдек, кластер корхоналари таклифлари инобатга олинди.\nҒўзанинг «С-8290», «Наманган-77», «Султон», «С-6524» навлари экилиб, агротехник тадбирларга муҳим эътибор қаратилди. Дунё пахтачилигида тола сифати ва ҳосилдорлиги юқори, эртапишар, касаллик ва зараркунанда ҳашаротларга чидамли, табиатнинг турли ноқулайликларига бардошли ғўза навларини яратиш энг муҳим вазифалардан саналади. Эътиборли жиҳати, бу йил вилоятда 6 минг 980 гектар майдонда янги навлар синовдан ўтказилди.\nФарғона пахта режаси\nЖамият Кеча, 11:55\nЖамият 20/10, 15:55\nНархни тушириш учун таннархни пасайтириш керак — Ҳоким


Сўнгги 4 йил ва 2021 йил 3 ойида тижорат банклари томонидан 232,4 минг нафар фуқарога 2,6 млрд доллар миқдорида ипотека кредитлари ажратилган.\n“Аҳолини уй-жойлар билан таъминлаш тизимида амалга оширилаётган ислоҳотларнинг ижтимоий-иқтисодий аҳамияти” мавзусида очиқ мулоқотда Марказий банк ипотека кредитларининг умумий миқдорини эълон қилди.\nСўнгги 4 йил ва 2021 йил 3 ойида тижорат банклари томонидан 232,4 минг нафар фуқарога 27,5 трлн. сўм (2,6 млрд доллар) миқдорида ипотека кредитлари ажратилди.\nНатижада жорий йил I чорак якунлари бўйича ажратилган ипотека кредитлари қолдиғи 29,4 трлн. сўмни (2,8 млрд доллар) ташкил этиб, 2016 йилга нисбатан қарийб 4 бараварга ошди.\nОчиқ мулоқотда Марказий банк, Молия вазирлиги, Иқтисодий тараққиёт ва камбағалликни қисқартириш вазирлиги, Қурилиш вазирлиги, Маҳалла ва оилани қўллаб-қувватлаш вазирлиги ҳамда Халқ таълими вазирлиги мутасаддилари иштирок этди.\n2020 йил ва 2021 йил 19 апрелига қадар Янги тартиб доирасида 12 138 нафар фуқароларга жами 2 638 млрд. сўм миқдоридаги (2020 йилда 1 747 млрд. сўм ва 2021 йилда 891 млрд. сўм) ипотека кредитлари ажратилди.\nШунингдек, мазкур давр давомида Янги тартиб доирасида уй-жой шароитларни яхшилашга муҳтож, субсидия хабарномасига эга 3 370 нафар фуқароларга 743,1 млрд. сўм миқдорида ипотека кредитлари ажратилди.


Ҳаробадан чиққан миллионер - Тьерри Анри / CHAMPIONAT.asia\nҲаробадан чиққан миллионер - Тьерри Анри\n29 июл 2018 23:30\nТеглар : Тьерри Анри\nФранция терма жамоасининг собиқ футболчиларидан бири Тьерри Анри ҳақида маълумотлар келтирамиз.\nТьерри Даниель Анри (французчасига Thierry Daniel Henry) - франциялик футболчи. Ҳужумчи ва қанот ярим ҳимоячиси сифатида ўйнаган. Келиб чиқиши - отаси Гваделупедан. Онаси эса Мартиникадан. Ўтмишда ушбу мамлакатлар Франциянинг мустамлакалари бўлган.\n51 та гол билан Франция терма жамоаси тарихидаги энг яхши тўпурар ҳисобланади. "Арсенал" сафида 175 та гол киритган.\nТаниқли футболчи 1977 йилнинг 17 августида Париж атрофидаги Лез-Юли шаҳарчасида туғилган. Оиласи қашшоқ, ҳаробада яшаган. Болалигида ҳам ўзига ўхшаган болалар билан бирга катта бўлган. Айнан улар билан бирга футбол ўйнашни ўрганган. Анрининг онаси унинг таълим олишини истарди. Отаси эса унинг машҳур спортчи бўлишини орзу қиларди. Фарзандида катта истеъдодни кўрган ота уни қўллаб-қувватлашда давом этади. 7 ёшли Тьеррининг жисмоний кўрсаткичлари жуда яхши бўлган ва уни маҳаллий "Лез Юли" футбол жамоасига қабул қилишган. Отаси унинг футбол машғулотларига жиддий эътибор қаратар, диққат билан кузатарди. Ҳаттоки бир сафар унинг футбол ўйинидан сўнг кеч қолгани учун ишидан айрилиб ҳам қолган. Анри кейинчалик болалигида футболни жон дилидан севмаганини, шунчаки отасини хурсанд қилиш мақсадида тўп тепиб юрганини тан олган.\n1990 йилда Тьерри 13 ёшлигида "Монако" скаути назарига тушади. Шундан сўнг клуб академиясига қабул қилинади. 1994 йилда эса клуб билан шартнома имзолайди ва илк бор Франция биринчи лигасида дебют қилади. Ўшанда клуб бош мураббийи Арсен Венгер Анрида чап қанот ярим ҳимоячиси сифатида фойдаланган. Илк мавсумда футболчи 18 маротаба майдонга тушиб, 3 марта рақиблар дарвозасини ишғол қилган.\nКейинчалик эса уни ҳужум чизиғига ўтказишади. 1996/97 йилда у ўзининг ажойиб ўйинлари эвазига жамоаси билан Франция чемпионлигини қўлга киритади. Унинг истеъдоди албатта Европа грандлари назаридан четда қолмади ва "Реал" вакиллари унга 6 йиллик шартнома таклиф қилишди. Анри ушбу шартномага имзо чекди. Аммо, баъзи сабабларга кўра у шартномани бекор бўлишини истайди. Якунда 100 000 француз франки жарима тўлаган футболчи яна "Монако"да қолади.\nКейинги мавсумда у янада ўсишга эришади. ЕЧЛда дебют қилади. Турнир давомида 7 та гол киритишга муваффақ бўлган. Ўшанда "Монако" ЕЧЛда ярим финалгача етиб борганди. Бу орада терма жамоага жалб қилинди ва ўз юртида бўлиб ўтган ЖЧда ғолибликни қўлга киритди. Шундан сўнг унинг "совчи"лари янада кўпайганди. Якунда эса у 10,5 миллион фунт эвазига "Ювентус"га кўчиб ўтади.\nИталиядаги биринчи ва охирги мавсум футболчи учун омадсиз бўлди. 16 та ўйинда майдонга тушган Анри бор йўғи 3 та гол кирита олганди. Шундан сўнг уни трансферга қўйишади ва 1999 йилда у 10 миллион фунт эвазига собиқ мураббийи Арсен Венгернинг олдига - "Арсенал"га кўчиб ўтади.\nУ 1991 йилдан бери "Арсенал"га мухлислик қиларди ва айнан Лондон клубида дунё футболи юлдузига айлана олди. Аввалига барчаси қийин бўлган. У янги жамоаси сафида бир ойдан кўп вақт гол кирита олмаган. Ўша мавсум якунида эса унинг рақиб дарвозаларига киритган голлари сони эса 26 тани ташкил қиларди! Ўша мавсумда "Арсенал" АПЛда иккинчи ўринни эгаллаган, УЕФА кубогида эса финалда "Галатасарой"га имконият бой бериб қўйилганди.\nЕвропа чемпионатидан ғолиб сифатида қайтган футболчи ажойиб формада эди. Киритилган голларнинг камлигига қарамай, футболчи "Арсенал"нинг энг яхши тўпурари ва асосий таркибнинг алмаштириб бўлмас футболчиларидан бири ҳисобланарди. 2001/02 йилги мавсум эса жуда омадли ўтади. "Арсенал" АПЛда ғолиб, Англия Кубоги финалида эса "Челси" 2:0 ҳисобида мағлуб этилади. Ушбу турнирларда футболчи рақиблар дарвозасига 32 та гол киритишга муваффақ бўлган. 12 февраль куни эса у клуб сафидаги 100 голини киритган.\n2002/03 йилги мавсум ҳам ёмон ўтмаган. 32та гол ва 23 та голли пас. Ажойиб натижа. Шундай эмасми? Чемпионлик қўлдан бой берилган бўлсада, Англия Кубоги муносиб ҳимоя қилинади. Мавсум давомида тўпурарлар рўйхатини бошқариб борган футбочи сўнгги ўйинлардагина битта гол фарқи билан Руд ван Нистелройга ютқазиб қўйади.\n2003/04 йилга мавсумда эса "Арсенал" АПЛда мағлубият нималигини билмасдан чемпионликни қўлга киритган. Қаҳрамонимиз эса Бергамп, Виейра, Пирес каби футболчилари бор "Арсенал"нинг етакчиси ҳисобланарди. ФИФА талқини бўйича йил футболчиси номинациясида Роналдиньодан сўнг иккинчи ўринни қўлга киритган. 39 та гол билан "Олтин бутса" соҳибига айланган.\n2005 йилда жамоадан Виейра кетганидан сўнг Анри "Арсенал" сардорига айланган.\n2006/07 йилги мавсум футболчи учун оғирроқ ўтади. Аниқроғи, жароҳатлар Анрига ўз ўйинларини намойиш этишга имкон бермайди.\n2007 йилнинг 25 июнида кутилмаганда футболчининг "Барселона"га ўтаётгани ҳақида расмий хабар чиқади. 24 миллион евро эвазига Каталонияга кўчиб ўтган футболчи "Барса" билан 4 йиллик шартномага имзо чекади. У янги жамоасида ҳам "Арсенал"даги каби 14-рақамни олади. "Барса" сафидаги илк голини 2007 йилнинг 19 сентябрида "Лион"га қарши ЕЧЛ ўйинида киритади. Орадан 10 кун ўтиб эса жамоа сафидаги илк хет-тригини амалга оширади. Ўшанда у учта голни "Леванте" дарвозасига киритганди. Каталониядаги илк мавсумида жамоа 19 та гол билан жамоа тўпурарига айланган.\n2008/09 мавсумда эса клуб сафидаги илк совринини қўлга киритади. 2009 йилнинг 13 майида Испания Кубоги финалида "Атлетик" мағлуб этилади. Бироз вақтдан сўнг эса ЕЧЛ ва Примеродаги ғолиблик... Ўша мавсумда Месси - Это'О - Анри учлиги 100 тадан кўп гол киритгандилар. Кейин эса Испания ва УЕФА суперкубоги, клублар ўртасида жаҳон чемпионига айланадилар.\nКеласи мавсумда эса у ёш ҳужумчи Педро Родригес билан рақобатлашишига тўғри келади ва 15 тагина ўйинда майдонга тушади. Мавсум сўнгида эса клуб президенти Жоан Лапорта агар футболчи истаса ёзда жамоадан кетиши мумкинлигини маълум қилади.\n2010 йилнинг июлида Анри МЛСнинг «Нью-Йорк Ред Буллз» жамоаси билан 4,5 йиллик шартнома имзолади. Жамоа сафидаги дебют 31 июль куни "Динамо"га қарши ўйинга тўғри келган. Илк голини эса 28 августда «Сан-Хосе Эртквейкс» дарвозасига киритди. 16 сентябрь куни эса "Даллас"га қарши ўйинда голни нишонлаётган Анри рақиб посбони Кевин Хартманга жароҳат етказиб қўяди ва аҳлоқ қўмитаси томонидан 2000 доллар жаримага тортилади. 2011 йилнинг мартида эса МЛСдаги танаффус вақтида у ўзи учун қадрдон бўлган "Арсенал" сафида машғулотларда қатнашиб юрди. 2012/13 йилги мавсумда эса ижара асосида "канонирлар" сафида ўйнади. 2013 йилда МЛСда йил ўйинчиси деб топилган. 2014 йилнинг 1 декабрида эса Тьерри Анри футболчилик фаолиятини якунлаши ҳақида эълон қилди. 16 декабрдан бошлаб эса Британиянинг "Sky Sports" телеканалида журналист сифатида ишлашни бошлади.\nАнри илк маротаба 1997 йилнинг июнь ойида Франция терма жамоаси таркибида дебют қилди. Ўшанда францияликлар Жанубий африкаликларни 2:1 ҳисобида мағлуб этгандилар. Терма жамоаси билан 1998-йилги ЖЧда, 2000 йилги Европа чемпионатида иштирок этган ва олтин медалларни қўлга киритган.\n2006 йилги Германияда бўлиб ўтган Мундиалда эса кумуш медаллар соҳибига айланган. Ўшанда футболчи турнирнинг энг яхши футболчиси бўлиш учун номзодлар қаторида бўлганди. Турнирнинг рамзий терма жамоасига киритилган.\nУмумий ҳисобда у Франция терма жамоаси сафида 123 та ўйинда майдонга тушган ва 51 та гол уришга муваффақ бўлган.\n"Олтин тўп" олмаган, аммо унга муносиб бўлган 7 юлдуз 52\nЖон Терри "Ньюкасл"ни бошқаради? 4\nЦСКА "Эвертон" ҳужумчисини сотиб олмоқчи 1\n"Астон Вилла" - "Дерби Коунти" 2:1 0\nТьерри Анри ЛаЛигада иш бошлаши мумкин 3\nАнри "Андерлехт"га ўз хизматларини таклиф қилди 0


Spyra One: сув отгич милтиқ намойиш қилинди - Terabayt.Uz\nSpyra One: сув отгич милтиқ намойиш қилинди\nТашаббускорлар гуруҳи сув қуроли ўйинини янги босқичга кўтаришга қарор қилишди. Spyra One қуроли сув идишини автоматик тарзда тўлдириш тизими билан таъминланди ва буларнинг барчаси унчалик катта бўлмаган рангли дисплейга эга бўлди. Ушбу янгиликлар ўйинни янада тезроқ ва қувноқроқ қилади. Янги қурол сувни тизиллатиб отмай, унчалик катта бўлмаган сувли “патронлар” ларни отади, ўқ 7 метргача етиб боради.\nЎҚИНГ:Барчаси пулни деб: собиқ дастурчининг айтганлари\nСувли қуролнинг ичида насос тизими мавжуд, у аккумулятор билан ишлайди. Қуролни сувга тўлдириш учун уни сувга ботириб, тугмача босилади ва у 15 сонияда тўлади. Бу эса 25 та патронга етади. Отиш миқдори ҳақидаги маълумотлар корпуснинг устки қисмида жойлашган дисплейда кўриниб туради.\nSpyra One қуролида ҳеч қандай харажатли материал йўқ, унда фақат сув ва аккумулятор мавжуд. Бироқ қурилмани бир марта заряд қилганингизда у 1125 та ўқ отиш мумкин. Янги “эрмак” учун нарх 99 евро деб белгиланган. У USB Type-C бўйича қувват олади.\nЎҚИНГ:Эҳтиёт бўлинг! Қалбаки ўйинлар тобора оммалашиб бормоқда\n#ўйин #Spyra One #сув отадиган қурол


Ўтган ҳафта мобайнида Ўзбекистон ҳудудида 283та ёнғин содир бўлди\n16:44 / 22.07.2015\nЎтган ҳафта мобайнида республикамиз ҳудудида 283 та ёнғинлар содир бўлганлиги қайд этилган.\nТурли сабабларга кўра содир бўлган ёнғинларда 2 нафар фуқаро тан жароҳатлари олишган ва 1 киши ҳалок бўлган. Ушбу ёнғинларда 860 млн. 515 минг сўмдан ортиқ қурилиш материаллари ва 705 млн. 175 минг сўмга яқин моддий бойликлар ёнғиндан сақлаб қолинган.\nФарғона вилояти Учкўприк туманида яшовчи фуқаро У.Раҳимовнинг уйида электр симларнинг қисқа туташуви натижасида ёнғин содир бўлиб, уйнинг 90 кв. метр майдонда томи, шифт қисми ва уй жиҳозлари ёниб зарарланган.\nСамарқанд вилояти Қўшработ туманида яшовчи фуқаро Р.Солиевнинг уйида электр симларнинг қисқа туташуви натижасида ёнғин содир бўлиб, уйнинг 80 кв. метр майдонда томи, шифт қисми ва уй жиҳозлари ёниб зарарланган.\nУшбу ҳолатлар бепарволик ва эътиборсизлик туфайли содир бўлмоқда. Бундай ҳолатларга йўл қўймаслик учун ёнғин хавфсизлиги талабларига амал қилиш сўралади.


Ишлаш учун ейсизми ё ейиш учун ишлайсиз? | Qalampir.uz\nИшлаш учун ейсизми ё ейиш учун ишлайсиз?\nФойдали\t16 Декабрь 2019 16:32 4184\nБолалик чоғингизда ким бўлишни орзу қилгансиз? Эсингиздами? Фазогирми? Ё балет раққосасими? Балки ўт ўчирувчи бўлишни истагандирсиз? Улғайиб, ким бўлиб етишдингиз? Ҳисобчими ёки юрист? Банк ходимими ёки йирик тадбиркор? Агар ҳаммасини бошидан бошлашга имкон бўлганда, ҳаётингизни худди ҳозиргидек қурармидингиз? Ё уни ўзгартиришга уринармидингиз?\nLinkedIn ижтимоий тармоғида ўтказилган сўровноманинг натижаларига кўра, иштирокчиларнинг учдан бир қисми болалигида орзу қилган касбни ёки шунга ўхшашроқ соҳани эгаллаб, катта мувафаққиятларга эришгани маълум бўлди.\nИнсонлар асосан қайси касб эгаси бўлишни хоҳлашади? Сўровнома жараёни шуни кўрсатдики, орзу қилинган касблар ичида Олимпиада спортчиларидан тортиб, то ёзувчи-ю мактаб ўқитувчиларигача мавжуд.\nТадқиқот иштирокчиларининг кўпчилиги иш жараёнининг муҳим шарти сифатида маблағни эмас, балки ундан олинадиган иштиёқни кўрсатишган.\nБироқ кўп ҳолларда севимли машғулотингиз шунчалик арзимас молиявий фойда олиб келадики, унинг ҳисобига ҳаётгузаронлик қилишнинг имкони умуман бўлмайди.\nМассачусетс штатининг 54 ёшли фуқароси, Fitpacking компанияси раҳбари Стив Силбергернинг аҳволи айнан шундай. Унинг ташкилоти туризм соҳасига ихтисослашган. Бундан олдин у 20 йил давомида ахборот технологиялари соҳасида фаолият олиб борган.\nСтив ўз жамоаси билан чамодан билан эмас, оддий рюкзак билан саёҳат қиладиган инсонлар учун ҳамёнбоп саргузаштлар ташкил қилиш билан шуғулланади. У ўз ишидан эстетик завқ олади: “Мен шуғулланадиган иш ниҳоятда ҳимматли, у ҳаётимнинг сифат даражасини оширади. Бироқ ундан келадиган фойда солиқларни тўлашга зўрға етади. Янги йилга ҳар сафар янги умидлар билан қадам қўяман. Зора у менинг камтарона яшаш тарзимга чек қўйса, деб ният қиламан. Лекин ҳар йили ўз умидларимдан ҳафсалам пир бўлади”.\nЎчоқни қайнатиб туриш учун Стивга қўшимча меҳнат қилишга тўғри келяпти. Қариган чоғида яшаб туришини таъминлайдиган нафақаси учун маблағ тўплаш ҳақида эса гап ҳам бўлиши мумкин эмас.\n“Бир кун келиб ушбу соҳани танлаганимдан афсус чекарман. Лекин ёшлик чоғимда ҳаётдан тўлиқ завқ олмаганим менга алам қиляпти. Энди эса, ҳаётимнинг ярми ўтмишга айланганида, менга қувонч бағишламайдиган иш билан шуғулланишга умуман иштиёқим йўқ”.\nАгар сиз, Силбербергга ўхшаб, ўзингизга қувонч бағишлайдиган касбни танлаган бўлсангиз, қуйида оч қолмасдан туриб, севимли машғулотингиз билан шуғулланишга ёрдам берувчи маслаҳатлар билан танишиб олинг.\nАсосий шарт. Ишга нисбатан муҳаббат яратинг ва унинг учун баъзи бир кундалик қулайликларни ҳамда доимий даромад манбаингизни қурбон қилишга шайланинг.\n“Агар банд бўлган ишингиз билан шуғулланишни истмасангиз, қўшимча машғулот топишга ҳаракат қилинг. У сизга фойда келтирмаса ҳам, сизга ёқадиган иш бўлиши керак”.\nТайёргарлик. Биринчи навбатда, ҳаётингизда бир ой давомида кетадиган сарф-харажатларни аниқ ҳисоблаб олинг. Севимли машғулотингиз билан шуғулланиш жараёнида бўлиши мумкин бўлган харажатларни инобатга олиб қўйинг. Агар севимли ишингиз моддий қурбонликларни талаб қилса, олдиндан пулингизни ғамлаб қўйишни унутманг.\nУзоқ келажак учун пул йиғиш ҳақида қайғурманг. Чунки ҳозирги даврда инсонлар 30-40 йил олдингидек 50-60 ёшда эмас, балки нисбатан кечроқ нафақага чиқишмоқда. Оладиган даромадингизнинг катта қисмини кексалик учун сақлаб қўйишни тўхтатинг. Ҳеч бўлмаганда ҳозирча.\nБироқ оз-оздан йиғиб бориш ҳам фойдадан ҳоли эмас. Агар ўз маошингиздан ёки меҳнат мукофотидан сезиларсиз қисмини, лекин доимий равишда, кейинга олиб қўйсангиз, ўзингизда жуда фойдали хислатни шакллантирган бўласиз.\n“Агар сиз мусиқачи ёки якка тадбиркор бўлсангиз, иқтисодий тушкун кунларингиз кўп бўлиши мумкин. Шундай дамларда пул тўдалаб борадиган одатингиз сизга ҳаётингизнинг оғир дамларини осонлик билан енгиб ўтишингизга ёрдам беради”, – дейди Жанубий Каролина штатининг Wilson David Investments компанияси ходими Кетрин Хауер.\nҚарз олишдан тийилинг. Бу гапни айтиш осондек. Устига устак, агар сизнинг ойлик маошингиз арзимас бўлса. Бироқ, нима бўлганда ҳам, турли қарзлар ва кредитлардан қочишга ҳаракат қилинг. Ўз маошингиз ва харажатингиз орасидаги фарқни қисқартиришга урининг. Чунки қарзлардан қутулиш учун сизда ортиқча маблағ умуман бўлмаслиги мумкин. Кўпроқ пул ишлаб топиш мақсадида ишингизни ўзгартирган пайтда эса қарзни узишга анчагина вақтингиз ва меҳнатингиз кетиб қолиши мумкин. Кўпроқ пул ишлашни бир муддат хаёлдан чиқариб ташлашга тўғри келиб қолади.\nЁрдам ва мурувватларни рад этманг. Агар атрофингизда ёр-у биродарларингиз ёрдам қўлини чўзса, бундай таклифни мамнунлик билан қабул қилинг.\nҚариндошлар, дўстлар кўп ҳолларда нақд пул таклиф қилишга қарор қила олишмайди, лекин сизни тушлик ва кечки овқатлар билан сийлашга, эскироқ бўлса ҳам, яхшигина костюм-шимларни тортиқ қилишга тайёр бўлишади. Шунга қарамай, давомий ёрдамларга қараб қолишни ўрганманг.\nЎз хўжалик эҳтижойларингизни қисқаритиришга ҳаракат қилинг. Оддийроқ, камтарроқ уйга кўчиб ўтинг. Ёки яшаш учун уйни дўстингиз билан бирга ижарага олиб истиқомат қилинг. Шахсий транспорт воситасидан воз кечинг. Кабел телевидениясини узиб ташланг.\nҲақиқатан ҳам, кўпчилик одамларнинг яшайдиган уйи, ҳақиқий эҳтиёжларига умуман мос эмас. Агар ўз хонадонингизни сотиш ёки ижарага қўйишга имконият бўлса, ўзингиз эса оддийроқ уйга кўчиб ўтсангиз, бу сизга ҳар ойда қўшимча даромад олиб келади. Худди шундай маслаҳатни автомобилингизга нисбатан ҳам қўлласангиз бўлади.\nҚўшимча меҳнат. Даромадингизни турли хил ишлар билан тўлдиришга ҳаракат қилинг. Асосий касбингиздан бўш пайтларда бир марталик қўшимча иш топишга ҳаракат қилинг. Ҳозирги пайтда турли интернет саҳифалари ва ижтимоий тармоқлардан шу турдаги ишларнинг беҳисоб рўйхатини топишингиз мумкин. Бир марталик ёки эркин иш вақтини таклиф қиладиган машғулотлар сизнинг кундалик турмушингизни барқарор ушлаб туришга ёрдам беради.\nОлдинги ишингиздан воз кечманг. Фойдали ишни ёқимлиси билан бирлаштиришга ҳаракат қилинг. Кундузи ишлаб топинг, кечқурун эса севимли машғулотингиз оғушига чўмилинг. Маслаҳатимиз ҳаёт даражангизни қўллаб-қувватлашга кафолат бера олувчи амалий ишни танланг. Севимли машғулотингиз билан эса асосий ишингиздан сўнг шуғулланинг. Мазкур машғулотлар бора-бора сизни ва оилангизни тўлиқ таъминлай оладиган касбий фаолиятингизга айланиши эҳтимолдан ҳоли эмас.\nҲаётингизнинг фаол меҳнат қиладиган даврининг жадвалини тузинг. Ҳеч кимнинг бир умр арзимас маош берадиган ишхонада ишлагиси келмайди. Кам даромадли меҳнат эртами кечми ўз ниҳоясига етади. Меҳнат пиллапояларининг энг пастки қисмидан юқорига қараб ҳаракатланишингиз аниқ. Агар иш жойингизда кўтарилишга кўзингиз етмаётган бўлса, бу ишда яна қанча муддат меҳнат қила олишга шароитингиз йўл қўйишини аниқлаб олинг. Бундай даврий жадваллар сизнинг ҳаётдаги мақсадларингиздан ҳам келиб чиқиши мумкин.\nИшга оқилона ёндашинг. Эсдан чиқармангки, бир кун келиб, ҳаётдаги устувор мақсадларингиз шароитга қараб ўзгаради. Ҳозирги ҳолатда каматрона ҳаёт кечириб, оддийроқ хонадонни ижарага олиб, макарон маҳсулотидан тайёрланган овқатларни тановул қилишни “хуш кўришингиз” мумкин. Лекин бундай вазият сизни доимо қониқтира олади дегани эмас.\nБу ҳаёт қонунини ҳар ким ҳар хил пайтда тушуниб етади. Масалан, аёллар одатда фарзанд кўргандан кейин ҳаётдаги қарашларини ўзгартиришади.\nИнсоннинг дунёқараши ёши ўтгани сайин ўзгариб бораверади. Агар ҳаётингизда муҳим воқеа содир бўлса, сизда ўз-ўзидан янги хоҳиш-истаклар ва эҳтиёжлар пайдо бўлади.\nҚандай иш билан шуғулланишингиздан қатъи назар, сизга касбий мувафаққиятлар тилаб қоламиз.\n14 Август 10:28 39860\n13 Август 11:50 39053\n12 Август 22:32 37994\n12 Август 09:17 28614\n13 Август 21:14 27684


26 октябр 2021, Тошкент вақти: 23:24\nТошкент шаҳар ҳокимияти халқдан шикоят келиш йўлини ўз рақамларини яшириш орқали тўсмоқчи бўлаяпти.\nТошкентдан келган бу хабарнинг қанчалар тўғри эканини ўрганиш мақсадида¸ ишни 09 хизмати операторига сим қоқишдан бошладик:\nОзодлик: Ало, ассалому алайкум. Илтимос, менга Тошкент шаҳар ҳокимиятининг телефон рақамини беринг.\n- Шаҳар ҳокимиятими?\n- Афсус, Тошкент шаҳар ҳокимиятининг телефон рақамлари йўқ. Туманлар ҳокимиятиники бор, холос.\nОзодлик: Нега шаҳар ҳокимиятиники йўқ?\n- Чунки, аҳолининг асосий қисми фақат шаҳар ҳокимиятига арзу-шикоят қиладилар. Шунинг учун бу рақамларни биздан олиб ташлашди.\nОзодлик: Кимнинг фармойиши билан олиб ташланди?\n- Бунисини билмайман, деди “Ситаш” маълумотлар телефон хизмати оператори.\nМазкур хизмат директори Роман Владимировичнинг айтишича, телефон маълумотномасидан шаҳар ҳокимиятига тегишли рақамларни ўчириш ҳақидаги буйруқ бевосита Тошкент шаҳар ҳокимиятидан бўлган. Аммо бу буйруқнинг қай шакл ва қай асосда бўлганини Роман Владимирович айтишни истамади.\nТошкент шаҳар ҳокимияти интернет сайтига кириб ҳам ҳокимиятга тегишли бирорта телефон рақам топа олмадик. Одатдаги интернет сайтларда бўладиган “алоқа” катакчаси умуман йўқ. Тошкент шаҳар ҳокимити рақамларини топиш мақсадида пойтахтдаги ўз манбаларимизни ишга солдик. Дастлаб¸ ҳокимиятнинг канцелярия бўлимини топиб беришди. Бизга жавоб берган ходимдан сўрадик:\nОзодлик: Телефонларингизни 09 га телефон қилиб топа олмаяпман. Тошкент шаҳар ҳокимиятининг телефонлари йўқ экан.\n- Тошкент шаҳар ҳокимиятининг телефон рақамлари 09 да йўқ.\nОзодлик: Сабаби нима? Фуқаролар энди қандай қилиб қаëққа мурожаат қилади?\n- 09 да йўқ эканми?\nОзодлик: Йўқ¸ умуман йўқ экан. Олиб ташланган экан.\n- Олиб ташланган эканми? Ҳозир бизлардан нима хизмат?\nОзодлик: Нима учун олиб ташланган? Фуқаролар энди қаерга шикоят қилиши мумкин¸ арз қилиши мумкин? Нимага олиб ташланганини сўраяпмизда.\n- Бу ҳақда мен ҳеч қанақа маълумотга эга эмасман¸ деган ходим гапимиз тугамасдан телефон гўшагини қўйиб қўйди.\nЯна қидирдик. Фуқаролар арз ва шикоят қилиши айтиладиган бўлим рақамини топдик. Бу бўлимга тошкентлик бир арзчи бўлиб қўнғироқ қилдик.\n- Аризангизни келиб қабулхонага ташлаб кетасиз¸ дея гапни қисқа қилди телефон гўшагини кўтарган опахон.\nОзодлик радиосига бу ҳақда гапирган тошкентликлар шаҳар ҳокимияти оддий фуқаролар шикоятлари тингланмайдиган бир қўрғонга айланганини айтадилар.\nПойтахтлик Шавкат Бадаловнинг айтишича, шаҳар ҳокимияти рақамларининг телефон маълумот хизматидан олиб ташланганлиги, сўнгги пайтларда фуқароларнинг арз-додлари кўпайиб кетганлиги билан боғлиқ:\n- Чунки одамларнинг кўпчилиги ҳозир транспорт қиммат бўлганлиги учун бориб у ерда сарғайиб¸ айниқса¸ ëши катта қария одамлар борадиган бўлса¸ иссиқда қийналади¸ телефонда ҳал қилай дейдими. Ëки бўлмаса шикоятини бериб қўйган бўлса¸ ҳафталаб¸ ойлаб жавобини кутиб ëтади. Хуллас¸ тинчроқ ўтириш учун справочнийдан олиб ташлашган бўлишлари мумкин, дейди Шавкат Бадалов.\nТошкентнинг Ҳамза туманида яшовчи Абдуқаҳҳор Мусаев¸ Бирлашган маҳалласига ер бериш аризаси билан 14 йил шаҳар ҳокимиятига қатнаган. Фақат бир марта ҳоким ўринбосари қабулига киришга муваффақ бўлган, бироқ ўшанда ҳам иши ижобий ҳал бўлмаган:\n- Охирги борганим 2009 йил. Мана 1-августда бир йил бўлади. Мутлақо¸ энг расвонинг расвоси. У ерга бориш бефойда. Булар оддий фуқароларнинг ишини ўлганда ҳам ҳал қилмайди. Ҳаммаси жойини ким ошди савдосида сотиб олган¸ шекилли. Улар простой одамларга қарамайди. Буни мен 100 фоиз исботлаб ҳам бераман. Энг кучли бюрократик аппарат бу Тошкент шаҳар ҳокимияти. Мана шаҳарда шунча йил туриб бошимдан ўтдида. Шаҳар ҳокимиятига бориб ишим ҳал бўлди¸ деган бирор инсонни учратганим йўқ. Ҳали эшитганим ҳам йўқ¸ эшитмасам ҳам керак¸ дейди Абдуқаҳҳор Мусаев.\nҲокимият билан халқ ўртасида катта бир жарлик пайдо бўлган, оддий халқнинг дарди билан ҳеч кимнинг иши бўлмай қолди, дея гапида давом этади тошкентлик Абдуқаҳҳор Мусаев.\n- Ҳозир ўзбек халқи ҳеч кимга керак эмас. Президентдан бошлаб маҳалла оқсоқолигача ҳамма чўнтагини тўлдириш билан овора. Оддий халқ ҳеч кимга керак эмас. Мен ўзим бошимдан ўтди деяпманку. 14 йил курашиб¸ ўзимнинг ишим бўлса ҳам майли экан¸ маҳалла учун боргандим. Мен бир нарсани тушундим¸ булар ўлганда ҳам ўзининг халқини ўйламайди. Чўнтагини¸ фақат чўнтагини ўйлайди, дейди Абдуқаҳҳор Мусаев.\nТошкентлик Шавкат Бадаловга кўра, одатда демократик давлатда ҳокимият халқники бўлиши керак, ҳокимият халқ тўғрисида ўйлаши ва унинг муаммоларини ҳал қилиш пайидан бўлиши керак. Бироқ, дейди у, ҳозирги ҳокимиятларни халқ ҳокимияти деб бўлмайди:\n- Чунки сайлов¸ сайлов деб жар солишади. Ўзи аслида сайловни ўзгартириб танлов дейиш керак. Сайлов йўқ бизда. Азалдан бўлган ҳам эмас¸ ҳозир ҳам йўқ. Ҳозир халқ ҳокимияти¸ деган номи бору¸ ўзи сайланган одаммас¸ тайинланган одам. Бирор-бир ҳокимиятда тайинлаб қўйишдими бўлди¸ у ҳокимиятга бегона одам ишга кира олмайди. Бутун таниш-билиш¸ уруғ-аймоғи эгаллаб олади. Кейин тепадан министрларнинг айтганини бажариб ўтиришаверади. Халқ билан бирортаси ишлаëтгани йўқ¸ ишламайди ҳам. Мана мен сизга қисқа қилиб тушунтиришим мумкин. Любой битта шикоятчи келган пайтда амалдор иложи борича шу масалани ҳал қилмасдан келган шикоятчининг ўзининг дўпписини ўзига кийдириб, қулоғига қўшимча иккита-учта лағмонни осиб чиқариб юборишнинг йўлини қилади. Иложи бўлса¸ бир пиëла чой ҳам қуйиб беради¸ лекин ишингизни ижобий ҳал қилиб бермайди. Ҳал қилиб бермаслик йўлига ўтган булар ҳозир, дейди Шавкат Бадалов.\nТошкент шаҳар ҳокимиятининг интернет сайти www.tashkent.uz га кирганимизда бир нарса диққатимизни тортди. Сайтда “Виртуал қабулхона” номли бўлим бор. Унда “Тошкент шаҳар ҳокимлигида фуқаролар қабули ҳақида” ва “Савол-жавоблар” бўлимчалари бор. “Савол-жавоб”га савол бермоқчи бўлдик. Бироқ ҳеч иложи бўлмади. Қаерга ёзиш ҳақида маълумот йўқ. Кейин эсимизга тушди, ҳа, айтмоқчи, бу “виртуал” қабулхонаку!


Наврўз халқаро куни сифатида тан олинди\n18 октябр 2021, Тошкент вақти: 13:39\nБМТ Бош ассамблеяси Наврўзни халқаро байрам сифатида тан олди.\nЯнгиланиш ва яшариш фасли, умумхалқ байрами ҳисобланган Наврўз 21 март куни Марказий Осиё давлатлари, Яқин Шарқ, Туркия, Эрон, Озарбайжон ва Болқон минтақасида кенг нишонланади.\n“Азери-пресс” агентлигининг хабар қилишича, Наврўзни халқаро байрам сифатида тан олиш тўғрисидаги БМТ резолюцияси Озарбайжон ташаббуси билан қабул қилинган.\nОзарбайжоннинг БМТдаги доимий вакили Акшин Меҳтиевнинг айтишича, жорий йил Наврўз инсоният меросининг бир қисмига айланади.\nМеҳтиев фикрича, Наврўзнинг халқаро байрам сифатида тан олиниши маданиятлар ўртасидаги алоқалар, ўзаро англашинув, бағрикенглик ва бирдамлик каби тамойилларнинг янада мустаҳкамланишига хизмат қилади.


Гўштли маҳсулот етказиб бериш билан Gomart.uz\nchevron_right Гўштли маҳсулот\ncheck Балиқ маҳсулотлари(9)\ncheck Гўштли таомлар(5)\ncheck Колбаса маҳсулотлари(19)\ncheck Янги гўшт(8)\ncheck Мавжудлиги бўйича(41)\ncheck Мавжуд эмас(5)\nЯнги гўшт организмга оқсилларни етказиб берувчи асосий маҳсулот ҳисобланади. У инсон организмининг тўғри фаолият юритиши ва ўсиши учун керакдир. Оқсиллардан ташқари, гўшт таркибида фойдали моддалар, ёғлар, витаминлар ва минералли тузлар мавжуд. Gomart.uz онлайн-савдо майдончамизнинг ушбу бўлимидан сиз янги мол, қўй, парранда, чўчқа гўштларини ҳамда маринадланган гўштларни топишингиз ва харид қилишингиз мумкин.\nБугунги кунда колбаса маҳсулотларининг ассортименти ақл бовар қилмайдиган даражада тезкорлик билан кўпаймоқда, тез-тез янги маҳсулот турлари ишлаб чиқилмоқда. Буларнинг барчаси харидорларнинг эҳтиёжларини қондириш учун юзага келмоқда. Gomart.uz онлайн-савдо майдончамизнинг ушбу бўлимида сиз сосиска, қайнатилган ва дудланган колбаса, сарделькалар, ярим дудланган колбасалар, деликатеслар ва гўштли егуликларни топиш ва харид қилиш имконига эгасиз.\nТўғри овқатланиш – соғлом бўлишликнинг энг асосий омили ҳисобланади. У эса ўз ичига ҳаётий муҳим бўлган маҳсулотларни қамраб олиши керак. Ана шундай озуқалардан бири балиқ бўлиб, у ўзининг ажойиб мазали таъми, фойдали хусусиятлари ва минералларга бойлиги билан ажралиб туради. Gomart.uz онлайн-савдо майдончамизнинг ушбу бўлимида сиз қора ва қизил икра, тузланган, дудланган ва музлатилган балиқлар, пресервалар ҳамда суши учун ингредиентларни топиш ва харид қилиш имконига эгасиз.\n"Rozmetov", пиширилган колбаса, "докторская", 0,5кг\n"Rozmetov Asl Farhod", колбаса, ярим дудланган, 250гр\nРижское золото, шпротли паштет 160гр\nСомса, гўштли, кичкина, 1кг\n"Rozmetov", мол гўштидан сосиска, 1 қадоқ, 12та\n"Sherin", пишлоқли деликатес сосискаси, 1 қадоқ, 12та\n"Rozmetov", пиширилган колбаса, сутли, 0,5кг\n"Rozmetov", колбаса, ярим дудланган, 1та\n"Рижское золото", шпротлар ёғда, 160гр\n"Sherin", ўрмончилар сосискаси, 1 та қадоқ, 22та\n"Rozmetov", пиширилган колбаса, бузоқ гўштидан, 1кг\n1-12 из 43 ни кўрсатиш


Хоразмда қаттиқ маиший чиқиндиларни қайта ишловчи завод ишга туширилади\n21:43 / 28.01.2017\n28 январда Ўзбекистон Президенти Шавкат Мирзиёев Хоразм вилоятида маиший чиқиндиларни қайта ишловчи завод лойиҳаси билан танишди.\nБугунги кунда бутун мамлакат бўйлаб минглаб тонна маиший чиқиндилар махсус полигонларда тўпланиб, уларга ҳеч ким томондан талаб билдирилмайди. Энди эса бу чиқиндилар мамлакат учун тубдан янги корхоналар – чиқиндиларни қайта ишловчи заводларга хом ашё бўлади. Ўзбекистонда бундай турдаги бир нечта завод қурилади.\nХоразм вилоятидаги янги корхона Урганч туманида 15 гектар майдонда жойлашади. Ўзбекистон миллий банки завод қурилишига 7 млрд сўм ва 970 минг доллар киритади. Заводдаги ишлаб чиқариш мажмуаси Хитойнинг BestonGroupMachineryCoLTD компанияси томонидан жиҳозланади.\nЙил охиригача корхона фойдаланишга топширилиши кутилмоқда. Унда ҳар йили 900 минг тонна қаттиқ маиший чиқинди қайта ишланади. Корхона сараловчи қурилма билан жиҳозланади, унда келаётган хом ашё сараланиб, сўнгра маҳсулот ишлаб чиқарувчи цехларга жўнатилади. Умумий ҳисобда завод 6 турдаги тайёр маҳсулот ишлаб чиқаради. Резина, автошиналар, целлофан ва пластмассадан қозонхоналар учун ёнилғи, ёғоч бўлакларидан хоналарни иситиш учун брикетлар ишлаб чиқарилади.\nБаклажкалардан тўқимачилик ва қурилиш саноатида талабгир бўлган синтепон ишлаб чиқарилади. Қурилиш чиқиндиларидан девор материаллари сифатида ишлатиш мумкин бўлган блоклар ишлаб чиқарилади.\nЯна бир алоҳида линияда макулатурадан саноат корхоналари учун қадоқлаш материаллари олинади. Мева-сабзавот чиқиндилари ва айниган озиқ-овқат маҳсулотларидан биогаз ва ўсимликлар учун ўғит олинади.\nқайта ишловчи завод\n11:10 / 22.04.2018\n“Киндер” ичидан сюрприз чиқди\n19:41 / 06.04.2018\n15:15 / 19.03.2018


Баҳодир Насимов: “Куперга ўзимни кўрсатиш учун жонимни беришга тайёрман”\n8 октябрь, 2018, 11:57\nТўпурар ҳужумчи билан қизиқарли суҳбат.\nОзарбайжон чемпионатига кўчиб ўтган Баҳодир Насимовнинг у ердаги фаолияти қандай кечаётгани борасида мухлисларимизнинг қизиқаётганликлари ҳақида эшитиб турамиз. Маҳаллий “Кешла” жамоаси аъзосига айланган ҳужумчимизнинг охирги пайтларда ишлари у қадар юришмаётгандек. Бунгача “Кешла” “Интер” деб номланарди. Бунинг устига унинг жамоаси мағлубиятлар гирдобига тушиб қолгани ҳақида ҳам маълумотлар бор. Насимов янги жамоаси сафида кўпроқ захирада қолаётгани эса ёқимсиз ҳолат. Шунинг учун биз Баҳодир билан боғландик ва у ердаги фаолияти ҳамда аслида вазият қандай эканлиги билан яқиндан қизиқдик.\nТажрибали футболчимиз суҳбат давомида терма жамоамизнинг янги бош мураббийи Эктор Куперга ўзини кўрсатиш учун қўлдан келганча ҳаракат қилишини алоҳида таъкидлади.\n- Эктор Купер терма жамоага номзод бўлган барча ўйинчиларни чақириб, яна бошқатдан имконият ҳавола этяпти. Лекин мураббий мени кузатяптими-йўқми, бундан бехабарман. Агарда мени ҳам термага чақирадиган бўлса, Куперга ўзимни кўрсатиш учун жонимни беришга тайёрман.\nБаҳодир Насимов билан уюштирилган суҳбатнинг тўлиқ матнини тез орада сайтимизда ўқишингиз мумкин.


Андижон ҳокими Президентга – кеча сенаторликнинг янги қирраларини очиб бердингиз | Qalampir.uz\nАндижон ҳокими Президентга – кеча сенаторликнинг янги қирраларини очиб бердингиз\nЖамият\t21 Январь 18:57 10341\nОлий Мажлис палаталарининг қўшма мажлиси давом этмоқда. Унда Андижон вилоят ҳокими Шуҳрат Абдураҳмонов Шавкат Мирзиёев ва йиғилганларга ўз фикрларини билдириб ўтди.\n“Кечаги сенаторларлар билан учрашувда сенаторликнинг янги қирраларини очиб бердингиз. Аввал ҳам сенатор бўлиб ишлаганмиз, лекин олдимизда бунчалик вазифаларимиз борлигини тушунмаганмиз. Балки етиб бормагандир, балки вазият шундай бўлгандир, билмаганмиз.\nИккинчиси, олдимизга маҳаллий кенгашлар фаолиятига оид вазифалар қўйдингиз. Кеча шуни шахсан ўзим тушуниб етдим. Бу билан ўзимизга ҳам енгиллик бўлади, халқнинг олдида ҳам жавоб беришимиз осон бўлади. Биз ҳам депутатлар билан кўришиб вазифаларни белгилаб олдик.\nСиз бизни ишламаслигимизга қўймайсиз. Иккинчи тарафдан халқимиз ҳам қўймайди. Сабаби халқимиз талаб қўйишда биздан олдинга ўтиб кетяпти. Биз аслида олдинда юришимиз керак. Лекин улар олдинроқ ўтиб кетмоқда. Агар шунга яраша ишламасак, депутат ҳам сенатор ҳам, ҳудуд раҳбари ҳам ҳалиги айтилган қайиқдан чиқиб кетишимиз керак бўлади”, Андижон вилоят ҳокими ва сенатор.\n24 Сентябрь 11:27 136214\n22 Сентябрь 12:10 92815\n22 Сентябрь 13:46 80704\n24 Сентябрь 15:09 40192\n22 Сентябрь 14:14 37531


21:08, 11.09.2019 // 22386\n«Жуда кўп электр энергияси истеъмол қиляпмиз». Энергетика вазирлиги тизими мутасаддиси истеъмол маданияти ҳақида гапирди\nЎзбекистонликлар жуда ҳам кўп электр энергияси истеъмол қилмоқда. Бу фикр 11 сентябрь куни журналистлар билан бўлиб ўтган мулоқотда Энергетика вазирлиги тизимидаги жамият бош бошқармаси бошлиғи Абдурашид Мирзаев томонидан билдирилган, дея хабар бермоқда «Kun.uz».\n«Мен бир қўшимча қилмоқчиман. Одамларда тежаш деган нарса йўқ. Истеъмолчи ўзи билиши керак қанча ишлатишини. Хоҳлаган нарсасини улаб олаверса, кабел кўтармай куйиб кетса. Бунинг зарари бозоргаям тушади, янги трансформатор ўрнатиши керак бўлган ташкилотга ҳам... Бутун дунёдаги энг ривожланган давлатлардан ҳам кўпроқ электр энергияси истеъмол қиларканмиз. Жуда кўп истеъмол қиламиз. Нафақат аҳоли, ташкилотлар ҳам. Шу туфайли тежамкорлик маданиятини шакллантиришимиз керак», — деб айтган Мирзаев.\nМутасаддидан айнан қайси давлатлар билан солиштирилгани ва бунинг аниқ рақамлардаги ифодаси ҳақида сўралганида аниқ рақамлар келтирилмаган. «Ҳудудий электр тармоқлари» компанияси мутахассиси Дилшод Юсуфалиев эса бу масалада шундай қўшимча қилган: «Бошқа давлатлар билан солиштирилувчи аниқ рақамларга келсак, бундай маълумотларни айни пайтда келтира олмаймиз. Аммо шуниси аниқки, электр энергияси бизда қўшни давлатларга нисбатан арзон. Бу борадаги Президент қарорида мазкур масала алоҳида ва батафсил кўрсатиб ўтилган».\nЭслатиб ўтамиз, журналистлар билан 10 сентябрь куни бўлиб ўтган очиқ мулоқотда Фермерлар кенгаши раиси Актам Ҳайитов ўзбекистонликлар жуда кўп гўшт истеъмол қилаётганини, бу эса ўз навбатида гўшт нархининг ошишига сабаблардан бири эканини таъкидлаган эди.\n12:13 Кеча // 103573\n11:11 Кеча // 99317\n16:03, 27.01.2020 // 87317\n11:47, 27.01.2020 // 82370


Ер курраси ўз орбитасида қуёш атрофида секундига 30 километр тезлигида айланади. Сиз бу гапни ўқиётган вақтингизда, биз 90 километрлик фазовий жойимизни ўзгартирдик. Ҳозир босиб ўтилган масофа 180 километрни ташкил этди, мана энди эса у 250 километрга етди. Сайёрамиз ҳаракати тезлиги қанчалар юқори эканлигини тасаввур қилиш мақсадида кичик ўхшатиш келтириб ўтамиз. Секундига 30 километр тезликда фазодаги жойини ўзгартираётган жисм, бир соатда…\nМаълумки, замонавий фан иккита турли денгизлар туташганда, уларнинг ўртасида бир тўсиқ бўлишини аниқлади. Ушбу тўсиқнинг вазифаси ҳар икки денгизни ажратиб туришдир. Уларнинг ҳар бирининг ўз ҳарорати, шўрлиги ва зичлиги бўлади. Мисол учун, Медитерриан денгизи суви илиқ, шўр бўлиб, Атлантика океани сувига қараганда зичлиги пастдир. Медитерриан денгиз суви Гибралтар тоғ этагидан ошиб Атлантика океанига қўшилар экан, ўзининг илиқлиги, шўрлиги ҳамда кам…\nКаъбада Расулуллоҳ соллоллоҳу алайҳи васалламнинг ибодат қилишларига қаршилик қилган ашаддий кофирлардан бири ҳақида Аллоҳ таоло Қуръони каримда бундай дейди: “Йўқ! Қасамки агар у тўхтамаса, албатта Биз унинг пешона сочидан-ўша ёлғончи, адашган пешона сочидан тутармизда...”. (96:15-16) Нима учун Қуръон бошнинг олд қисмини (пешона соч) “ёлғончи ва адашган” дея таърифлайди? Нима учун Қуръон шахснинг ўзини “ёлғончи ва адашган” демади? Ёлғончилик ҳамда адашганлик…\nЗамонавий космология фани назарияси ва кузатувлари маълумотларига кўра, бутун коинот, аввалбошда, “тутун”дан бошқа нарса эмас эди (яъни, қуюқ қора ва иссиқ газли таркиб). Бу замонавий фаннинг тан олинган (мутлақ) тамойилларидан биридир. Бугунги кунда олимлар шундай “тутун” қолдиқларидан шаклланаётган янги юлдузларни кузатмоқдилар (1-расм). Кечқурун биз кўрадиган ёритувчи юлдузлар ўша “тутун” ичидаги бутун бир коинот. Қуръони каримда Аллоҳ таоло дедики: “Сўнгра тутун…\nЖаҳон университетларининг аксариятида “Ер” номли китоб шу йўналишдаги илм аҳли учун муҳим бир қўлланма бўлиб ҳисобланади. Мазкур китобнинг икки муаллифи бўлиб, бири Франк Пресдир. У АҚШнинг собиқ президенти Жимми Картернинг таълим бўйича маслаҳатчиси бўлган. Вашингтонгдаги Миллий Фанлар Академиясида 12 йил президент лавозимида хизмат кўрсатган. Муаллиф ўз асарида тоғлар ер ости қояларига эга эканлиги ҳақида маълумот беради. Ушбу қоялар ерга жуда…\nҚуръоннинг ўзи мўъжиза!..\n“Мўъжиза” ва “каромат” сўзлари луғатда бир маънони англатади. Яъни: “одатдан ташқари содир бўлган иш”. Лекин кўпчилик мутааххир уламолар уларнинг орасини фарқлашади. Мўъжиза - пайғамбар, каромат - валий учун дейишади. Одатдан ташқари ҳар қандай иш пайғамбардан содир бўлса ва одамлар ўшанга ўхшаш нарсани қилишга ожиз бўлса демак, бу - мўъжиза!. Агар одатдан ташқари иш пайғамбардан бошқа аҳли тақво ва солиҳ одамдан…


Ўзбекистонда ҳар 10 минг одамга 26,4 нафар шифокор тўғри келмоқда – ТАФСИЛОТ\nТафсилот 14 марта кўрилган\nЎзбекистонда ҳар 10 минг одамга 26,4 нафар шифокор тўғри келмоқда\nЎзбекистонда ҳар 10 минг одамга 26,4 нафар шифокор тўғри келмоқда. Баъзи вилоятларда эса бу кўрсаткич 15-16 нафарни ташкил қилади. Бу ҳақда Соғлиқни сақлаш вазирлиги Фан ва ўқув юртлар бошқармаси бошлиғи Ўктам Исмоилов тиббий таълимдаги ислоҳотларга бағишланган матбуот анжуманида маълум қилган.\nТадбирда маълум қилинишича, 2016-2017 ўқув йилида тиббиёт йўналишида фаолият юритувчи олий таълим муассасаларини 3 197 нафар талаба тугаллаган. Шулардан 2 366 нафари, яъни 74 фоизи шу йўналиш бўйича ишга жойлашган. 445 нафари магистратура босқичида ўқишни давом эттирадиган бўлди, 250 нафари клиник ординатурасида бўлса, ишга жойлашмаганлар сони 4 кишини ташкил қилади.


Озгина ишонч бўлгани учун ҳам сайловга келдим - Россия, муҳожирлар - BBC News O'zbek\nОзгина ишонч бўлгани учун ҳам сайловга келдим - Россия, муҳожирлар\n22 декабр Парламентга бўлиб ўтган сайловга чет элларда 1 миллион 697 минг 647 нафар фуқаро овоз бериши керак эди. Бу умумий сайловчиларнинг 8,3 фоизни ташкил этади. Бу йил Россияда илк маротаба 8 ҳудудда сайлов участкалари ташкил қилинди.\nЎзбекистоннинг Москва шаҳридаги 2 та сайлов участкасидан ташқари, муҳожирлар бу йил илк бора Санкт-Петербург, Новосибирск, Қозон, Ростов-на-Дону,Екатеринбург, Владивосток шаҳарларидаги консулликларида ҳам овоз бериш имкониятига эга бўлишди.\nБи-би-си ўзбек хизмати Москва шаҳридаги сайлов участкаларидаги овоз бериш жараёнида иштирок этган ўзбекистонликларни суҳбатга тортди.\nАксар меҳнат муҳожирлари сайловларда илк бора иштирок этаётганликларини билдиришди.\n- Мен аввал сайловда Ўзбекистонда ҳам ҳеч қатнашмаганман. Бу йилги сайлов олди дебатларни кўрдим, сиёсатга қизиқа бошладим. Озгина ишонч пайдо бўлди, чунки бизда ҳам аста-секин яхши ўзгаришлар бўляпти, — дейди 24 ёшли муҳожир Бунёд Бозоров.\nМуҳожирга кўра, Россияда очиқлик сиёсати Ўзбекистондагидан анча яхши. У сайловлар адолатли ўтишидан умидвор.\n"Ватаним келажагига бефарқ эмасман", — таъкидлади Бунёд.\nСайлов участкасига оила бўлиб келганлар ҳам бор.\n- Биз анча йилдан бери Москвага келиб ишлаб кетамиз, шу ерда яшаймиз. Шунинг учун сайловлар борми, тадбирларми, бу ерга келамиз, фуқаролик бурчимизни бажарамиз, — сўзлаётиб кўзига ёш олди Нафиса Ёдгорова.\nНафисадан сабабини сўраганимизда, ватан соғинчи билан билан изоҳлади:\n"Ўзбекистонни соғинамиз, яхши кўрамиз, Ўзбекистон учун бу ерда ишлаяпмиз", деди у.\n"Бераётган овозимиз умид қиламизки, бизнинг манфаатимизга ишлайди", — қўшимча қилди Нафисанинг турмуш ўртоғи.\nСайлов участкаларида ўзбекистонлик меҳнат муҳожирларидан кўра, кўпроқ талабаларни учратдик.\n- 12 декабрдан бошлаб муддатидан олдин сайловлар ўтказилишини бизга хабар беришганди, шунинг учун имконимиз ва вақтимизга қараб келиб ўз овозимизни беряпмиз, — деди Москва шаҳридаги Техника университети талабаси.\nБаъзи мигрантлар эса сайловлар жараёнларини бошқача тасаввур қилишганини билдиришди.\n- "Мусофирчиликда 1-марта сайловда қатнашдим, — дейди муҳожир Искандар Мухторов. - Москва вилоятида яшаб ишлаяпман. Узоқ бўлса ҳам келдим. Мен кутгандимки, кўпчилик бўлиб келишади, ўзбеклар тўпланади, овозлар берилади, деб ўйлагандим. Одам кам: ташқарида ҳам ичкарида ҳам".\nРоссияда меҳнат қилаётган муҳожирлар Ўзбекистонда нималар ўзгаришини исташади?\nҚурилиш ишчиси Искандар Мухторов Ўзбекистонда иш ўринлари яратилиб, ватанда ишлаш имконияти, ишчиларга шароитлар яратилишини ўйлашини айтди.\nШунингдек, муҳожирларнинг аксари депутатлар келгусида сайловолди берилган ваъдаларининг устидан чиқишларига умид билдиришди.\nТаҳлилчилар эса, сайлов участкаларида тақдим қилинган депутатликка номзодларга эътибор қаратишганини айтишди.\n- Номзодларнинг таржимаи ҳоли ва босиб ўтган йўли бир бирига жуда ўхшайди. Асосий сайлов партиялар учун бўлганлиги учун мен ўзимга маъқул бўлган партияга овоз бердим, — дейди иқтисодчи Жамшид Муслимов.\nАндижонлик муҳожир Шерали Мамадалиев эса Ўзбекистондаги сўнгги ўзгаришларни қайд этди:\n- Одамларимизнинг эркин фикрига имкон берилди. Мана, сизларга гапиряпмиз. Авваллари "уйга борсак, олиб кириб қўяди, бошқа қилади" деб қўрқардик. Эркин гапиряпмиз озгина, шунга тўла йўл очиб берилса, қолган ишлар ўз-ўзидан бўлаверади.\nОчлик ва умидсизлик гирдобидаги Афғонистон - дунё, янгиликлар\nЎзбекистон Афғонистон билан йўлларни очмоқчи, калтакланган футболчилар ва Мирзиёев ўз сайловолди ташвиқотини бошлади\nДунёнинг энг кекса эгиз бувилари Гиннес китобида\nТолибон ҳам энди ижтимоий тармоқларга чиқмоқчи


Миржалол Қосимов Осиё ўйинларида қатнашадиган терма жамоага бош мураббийи бўлди / CHAMPIONAT.asia\nМиржалол Қосимов Осиё ўйинларида қатнашадиган терма жамоага бош мураббийи бўлди\n05 апр 15:37\nСентябрь ойида Жанубий Кореянинг Инчхон шаҳрида бўлиб ўтадиган Осиё ўйинларида иштирок этадиган Ўзбекистон ёшлар жамоасига бош мураббий этиб Миржалол Қосимов тайинланди.\nУнга худди миллий терма жамоада бўлгани каби Шуҳрат Мақсудов ёрдам беради.\nЯнги тузилган терма жамоанинг дастлабки йиғини июнь ойида бўлиб ўтиши режалаштирилган. Ёзги йиғин давомида ўртоқлик ўйинлари ўтказилиши кўзда тутилган. Айни пайтда бир нечта терма жамоалар билан музокаралар олиб бориляпти.\nМиржалол Қўшоқовичнинг сайтимизга берган интервьюсига кўра, терма жамоа мураббийлар штабида яна бир мураббий иш бошлайди. Яыин кунларда бу мутахассиснинг номига ойдинлик киритилади. Кўп эҳтимол билан бу мутахассис шу ёшдаги футболчилар билан ишлаган мураббий бўлади. Инчхондаги Осиё ўйинларида 1991, 1992, 1993 йилда туғилган футболчилар иштирок этишади. Бундан ташқари, мусобақа регламентида уч нафар ёши катта футболчининг қатнашишига ҳам рухсат этилган. Қосимов бундай имкониятдан фойдаланади. Фақат Осиё ўйинлари ФИФА кунига киритилмагани учун легионерлар масаласида муаммо юзага келади. Бунда маҳаллий ёши катта футболчиларимизнинг Кореяга бориш эҳтимоли юқори бўлади.


9 ой аввал 3432 Абдулазиз Мўмин\nБутун оламлар Роббининг рисолатини етказиш, ваҳийини адо этиш учун инсониятнинг энг афзали ва улуғи бўлган зотлар ихтиёр этилган. Улар комил ва етук хулқлари, кўркам шакл-шамоиллари, шарафли насаблари, чирой муомалалари ва бошқа сифатлари билан ажралиб туришган, чунки улар инсониятга нур сочувчи чироқ ва гўзал намуна бўлишлари керак эди. Улар энг олий мартаба ва юксак даража соҳибларига айланишди. Аллоҳ таоло шундай деб марҳамат қилади: «Албатта, Аллоҳ Одамни, Нуҳни, Иброҳим оиласини ва Имрон оиласини оламлар устидан танлаб олди. Баъзилари баъзиларига зурриётдир. Аллоҳ эшитувчи ва билувчи Зотдир».\nКомил сифатлар, инсоний мукаммаллик барча расул ва набийларда мавжуд. Лекин Аллоҳ таоло пайғамбарликнинг аслидан бошқа хусусиятларда уларни бир-биридан афзал қилиб қўйган. Аллоҳ таоло айтади: «Булар расуллардир. Уларнинг баъзиларини баъзиларидан афзал қилдик. Улардан Аллоҳ гаплашгани бор ва баъзиларининг даражасини кўтарган». Аллоҳ таолонинг Ўзи мулоқот қилиб, афзаллик ато этган пайғамбарлар: Мусо ва Муҳаммад алайҳимассаломдир. Роббул оламийн Мусо алайҳиссалом билан Тур тоғида, Пайғамбаримиз алайҳиссалом билан Меърож кечасида гаплашган. Дулажий раҳматуллоҳи алайҳнинг келтиришича, ояти каримадаги «баъзиларининг даражасини кўтарган» деган иборадан мурод Пайғамбаримиз соллаллоҳу алайҳи васалламдир, чунки у зотнинг даъватлари бутун инсониятга қаратилган, кўриш, гаплашиш, Аллоҳнинг ҳабиби ва халили бўлиш каби хусусиятлар, очиқ-ойдин мўъжизалар, оят-далиллар ато этиш билан хосланиб, даражалари кўтарилган эди.\nПайғамбарлардан бирининг бошқасидан афзал ёки устунлиги деганда, пайғамбарликнинг аслидан ташқари фазилатлар назарда тутилади, чунки ҳамма пайғамбарлар пайғамбарликда баробардир. Бану Исроилга қаратилган «Мен сизларни оламлардан афзал қилиб қўйганимни эсланг!» ва «Батаҳқиқ, Биз уларни билиб туриб, оламлар ичидан танлаб олдик» оятларидаги «афзал қилиб қўйиш» ва «танлаб олиш» ўзларининг замоналарига тегишли, чунки улар ичидан асрлар оша кўп пайғамбар чиққан эди. Оятдаги танлаб олишдан мақсад шу. Танлаб олиш ёки афзал қилиш гоҳида охиратда бўлади. Икки шайх келтирган ривоятда Расулуллоҳ соллаллоҳу алайҳи васаллам: «Жаннатга кирадиган биринчи гуруҳ ўн тўрт кунлик ой суратида бўлади», деганлар ва ҳадис охирида: «Бир хил қиёфада: оталари Одам алайҳиссаломнинг суратида бўладилар. Унинг бўйи олтмиш газ эди», дейилган.\nБаъзан афзаллик тана ва қомат тузилиши жиҳатидан ҳам бўлиши мумкин. Икки шайх Абу Ҳурайра розияллоҳу анҳудан келтирган ривоятда Расулуллоҳ соллаллоҳу алайҳи васаллам: «Мусони кўрдим. У озғин, сочи на буралган ва на ёйилган, қирра бурун, Шануа қабиласининг одамларига ўхшар экан. Ийсони кўрдим. У ўрта бўйли, юзида холлари бор, қизилга мойил оқ рангли киши экан. У худди ёпинчиқдан чиққандек эди. Иброҳим болаларининг унга энг ўхшаши менман», дедилар.\nПайғамбарлар ўз қавмларининг ҳар жиҳатдан энг афзал кишилари бўлишган. Абу Ҳурайра розияллоҳу анҳудан ривоят қилинган ҳадисда Набий соллаллоҳу алайҳи васаллам айтадилар: «Аллоҳ таоло Лутдан кейин қайси набийни юборган бўлса, албатта у қавми орасида ҳимоя ва нусратда бўлган».\nАнас ибн Моликдан ривоят қилинади: «Аллоҳ қайси пайғамбарни юборган бўлса, албатта у хушрўй ва хушовоз бўлган. Пайғамбарингиз уларнинг энг хушрўй ва хушовозидир». Инсоннинг истарали ва кўркам юзли бўлиши унинг яхшилигига далолат қилади. Дорақутний Абу Ҳурайра розияллоҳу анҳудан келтирган ривоятда Расулуллоҳ соллаллоҳу алайҳи васаллам: «Яхшиликни очиқ чеҳрали кишилар ҳузуридан қидиринглар», дейдилар. Турқи совуқлик ва бадбашаралик юқоридагининг аксидир. Ҳирақл Абу Суфён билан ўтказган суҳбатида: «Сендан унинг насаби ҳақида сўраган эдим. Сен уни ичингизда насаби улуғлигини айтдинг. Набийлар доимо ўз қавми насаби билан юбориладилар», деган.\nАллоҳ таоло Айюб алайҳиссаломнинг сифати ҳақида: «Биз уни сабрли ҳолда топдик. У қандай ҳам яхши банда. Албатта, у кўп тавба-тазарру қилувчидир», деган. Яъни Аллоҳга кўп қайтувчидир.\nАллоҳ таоло: «Эй Яҳё, Китобни қувват билан ол! Ва унга гўдаклигидаёқ ҳукмни бердик. Ва ҳузуримиздан меҳрибонлик ва поклик (бердик). У тақводор эди. У ота-онасига меҳрибон бўлиб, жабр-ситам қилувчи ва исёнчи эмас эди. Унга туғилган кунида ҳам, ўладиган кунида ҳам, қайта тириладиган кунида ҳам салом бўлсин», деган.\nАллоҳ таоло Закариё алайҳиссаломга фаришталар тилидан: «Меҳробда намоз ўқиб турганда, фаришталар унга: «Албатта, Аллоҳ сенга Аллоҳдан бўлган калимани тасдиқловчи, бошлиқ, шаҳвати тийилган, солиҳлардан бўлган набий – Яҳёнинг башоратини бермоқда», деди. Мазкур сифатлар Аллоҳ таолонинг набийи Яҳё алайҳиссаломни мақташи ва улуғлашига далолат қилади.\nНуҳ алайҳиссалом ҳақида Аллоҳ таоло: «Албатта, у ўта шукрли банда эди», дейди. Яъни Аллоҳ таоло у зотнинг итоат вазифаларини бажаришини ва барча ҳолатларини мақтаб, шундай баҳо берган.\nИйсо алайҳиссалом ҳақида эса: «Фаришталар: «Эй Марям, албатта, Аллоҳ сенга Ўзидан бўлган сўзининг хушхабарини бермоқда, унинг исми Масиҳ Ийсо ибн Марям, дунёю охиратда обрўли ва яқин бандалардандир», дейилган. Бошқа оятларда шундай дейилади: «У: «Албатта, мен Алллоҳнинг бандасиман. У менга Китоб берди ва мени пайғамбар қилди. Мени қаерда бўлсам ҳам, муборак қилди. Модомики ҳаёт эканман, намоз ва закотни адо этмоқни буюрди. Мени онамга меҳрибон қилди ва жабр-ситам қилувчи, бадбахт қилмади. Менга туғилган кунимда ҳам, ўладиган кунимда ҳам ва қайта тириладиган кунимда ҳам салом бордир», деди».\n Оли Имрон сураси, 33–34-оятлар.\n Бақара сураси, 47-оят.\n Духон сураси, 32-оят.\n Уламоларнинг айтишича, бу кўриш Меърож кечасида бўлган.\n Шануа – Ямандаги қабилалардан бири.\n Иброҳим алайҳиссаломнинг пайғамбар болалари.\n Абу Яъло ва Ибн Жарир Табарий ривоят қилган. Ҳар бир пайғамбарнинг душманлардан ҳимоя қиладиган қавмидан чиққан ёрдамчилари бўлган. Ҳадисда «Лутдан кейин» деб қайдланишидан у зотнинг ҳимоясиз қолганликлари ва қўллаб-қувватловчи жамоаси бўлмаганлиги келиб чиқади. Ҳуд сурасининг 80-оятида Аллоҳ таоло у зотнинг тилидан «Қани эди, сизларга қувватим етса ёки мустаҳкам ерга беркинсайдим», деган.\n Имом Термизий «Шамоил»да Қатода раҳматуллоҳи алайҳдан мурсал ҳолда, имом Дорақутний Қатодадан, у Анас розияллоҳу анҳудан мавқуф ҳолда ривоят қилган.\n Аксар ҳолатларда шундай. Баъзи инсонларда бунинг зидди ҳам учрайди. Шунинг учун Расулуллоҳ алайҳиссалом таълим берар эканлар: «Аллоҳим! Хилқатимни чиройли қилганингдек хулқимни ҳам чиройли қил», деб дуо қилганлар.\n Имом Бухорий ва имом Муслим ривояти. Бунда барча пайғамбарларнинг насаблари пок бўлганига далолат бор.\n Марям сураси, 12–15-оятлар.\n Исро сураси, 3-оят.\n Оли Имрон сураси, 45–46-оятлар.\n Марям сураси, 30–33-оятлар.


Банк сири ëки ўқитувчига ойлик йўқ\nМаҳаллий банк расмийларининг ўқитувчиларга берган изоҳига кўра¸банкларда бюджетдан ойлик олувчиларни ойлик маош билан ўз вақтида таъминлашга етарли нақд пул йўқ.\nУргут туманидаги мактаблар ўқитувчилари ойлик маошларини ўз вақтида ололмаяпти. Муаммони ўрганиш асносида ўқитувчиларга иш ҳақининг ўз вақтида тўланмаслиги нафақат Ургут, балки республиканинг бошқа жойларида ҳам одатий ҳолга айланиб қолгани аëн бўлди.\n"Эзгулик"нинг Ургутдаги вакили Саидкарим Набиев мана бундай хабар қилди.\n- Ўқитувчилар ҳаддан ташқари қийналаяпти. Мана ҳозиргача декабр ойининг ойлигини ололганлари йўқ. Бизга ариза билан ўқитувчилар мурожаат қилган¸ дейди Саидкарим Набиев.\nБу хабарни эшитгач, Ургут туманидаги мактаблардан бирининг раҳбари билан боғландик.\n- Январ ойини олганимиз йўқ ҳали ака. Декабрни олдик.\nОзодлик: Декабрникини қачон олдинглар?\n- Февралнинг нечанчисига эди.... Икки ҳафта бўлди олганимга.\nМактаб директорининг кейинги гапларидан декабр учун маошни беришнинг, масалага "Эзгулик" вакили аралашгач, бироз тезлашгани маълум бўлди.\n- Менга ўша юқоридан¸ катта банкдан одам келиб¸ кечқурун чақиртириб тушунтириш хати ëздириб олган эди. Декабрнинг ойлигини ўша куни берди. Карим ака ва 10-15 та ўқитувчи ариза ëзган экан. Карим акага берган экан. Шу бўйича менга ўша куни ойликни берди.\nЮқоридан телефон қилди. Мен ўзим эшитиб ўтирдим. Банк бошлиғи Фарҳод акага “Бу мактабга январ ойиникини ҳам беринг” деганимга Фарҳод ака илтимос қилиб 10 кун муддат сўради. 10 кун ҳам ўтиб кетди. Январ ойиникини ҳали ололганим йўқ.\nОзодлик: Фарҳод ака деганингиз ким у?\n- У киши Пахтабанкнинг бошлиғи. Бизга пул берадиган банк бу.\nОзодлик: Банкдагилар ойликни вақтида бермаëтганини нима деб тушунтираяпти?\n- Фарҳод аканинг гапи бўйича¸ бизнинг туманга бюджетдан пул оладиган ташкилотларга 7 миллиард пул керак экан. Туманнинг тушуми эса 3¸5 миллиард экан. Бу ерга энди қанча миллиарддир пул етмайди. Юқори банк бермайди¸ биз ҳам нима қилайлик¸ деган тушунча берди менга.\nБиз "Пахтабанк"нинг Ургут туман филиали бошлиғи билан ҳам гаплашишга ҳаракат қилдик. Бу ҳақда бироздан сўнг.\nҲозир эса, Ургут туман халқ таълими мудири муовини билан ўтказганимиз савол-жавобни эшитинг.\nОзодлик: Сизнинг бошқарувингиз остидаги ўқитувчилар “ойлигимизни ўз вақтида ололмаяпмиз” деб арз қилишаяпти. Бунинг сабабини тушунтириб бера оласизми?\n- Ойлик маошлар билан молия ва банк шуғулланаяпти ака. Бизлар фақат таълим¸ таълим методикаси билан шуғулланамиз.\nОзодлик: Туман халқ таълими бўлимининг бошлиқлари сифатида ойлик ўз вақтида берилаяптими ëки йўқми деб қизиқмайсизларми?\n- Қизиқаяпмиз¸ лекин банк сири деган нарса бор экан. Шунақа қонун бор эканку.\nОзодлик: Банк сири деган нарса бор эканми?\n- Ҳа¸ шундай экан шекилли.\nОзодлик: Банк сири деган нарса бор деб¸ ким айтди сизларга?\n- Мен ҳали ҳеч қанақа в курсе эмасман.\nОзодлик: Бу иш билан шуғулланадиган бошқа бир ўринбосар бордир?\n- Йўқ¸ унақа ўринбосар йўқ бизларда.\nУргут туман халқ таълими мудири муовини Мустафо Файзиев эди.\n"Пахтабанк"нинг Ургут туман филиали бошлиғи Фарҳод Неъматов билан ҳам боғландик.\nОзодлик: Ассалому алайкум. Бу “Пахтабанк”ми?\nФарҳод Неъматов: Ҳа.\nОзодлик: Бу Фарҳод аками?\nФарҳод Неъматов: Ҳа эшитаман.\nОзодлик: Фарҳод ака мен Озодлик радиосидан телефон қилаяпман¸ исмим Сарвар Усмон. Мактаб ўқитувчилари ойлигини вақтида олишолмаëтган экан. Декабр ойининг ойлигини февралнинг ўртасида олишипти. Январники ҳақида ҳали гап йўқ. Шунинг боисини тушунтириб бера оласизми?\nСаволимизни эшитганидан сўнг банкир бир неча сония индамай турди-да, сўнг телефон гўшагини индамай жойига қўйиб қўйди.\nБалки ўқитувчилар маошининг кечикиши фақат Ургут тумани учун хос бўлган локал ҳодисадир?\nШунга қизиқиб, сирдарёлик бир ўқитувчини топдик.\n- Демак¸ Сирдарë вилояти Мирзаобод туманининг ўқитувчилари январ ойиникини тўлиқ олишди.\nОзодлик: Ҳали февралникини олишгани йўға?\n- Февралга энди ҳаракат бўлаяпти. Тез олиб келиб қолишса керак. Лекин уни ҳам бўратўла эмас. Ҳозир нақд пул масаласи муаммо бўлгани учун кам-кам қилиб¸ аванс тариқасида бериб боришаяпти.\nЖиззахлик ўқитувчиларнинг ҳам ойликни ўз вақтида олмаслиги маълум бўлди.\n- Яқинда январникини олдик.\nОзодлик: Қачон олдинглар январникини?\n- 25 февралмиди. Шу 20-25 феврал орасида олдик.\nОзодлик: Ўзи аслида қачон олишинглар керак?\n- Аслида ҳар ойнинг охирларида¸ шу 25 числосида олишимиз керак.\nДемак, Самарқанд, Сирдарё ва Жиззахда, балки республиканинг бошқа вилоятларида ҳам, ўқитувчилар маошини ўз вақтида олмаяпти. Озодлик саволларига жавоб берган ўқитувчиларнинг айтишича, маошнинг кечиктирилиши анчадан бери нормал ҳодисага айланиб бўлган.\nБас, шундай экан, ўша нормал ҳодисага кўникиб қўя қолсалар, ўзларига ўзлари январникини мартда, мартникини май ё июнда оламиз, деб воқеликка мослашиб олсалар бўлмайдими?\nУргутлик мактаб директорининг айтишича, бунинг иложи йўқ. Мана эшитинг:\nОзодлик: Сизнинг ўқитувчиларингиз бир ойда ўртача қанча ойлик олади?\n- Энг паст олгани 120-130 минг сўм олса¸ энг юқориси 240-250 минг сўм олади.\nДемак, энг катта ойлик 150-160 долларга тенг ақча.\nОзодлик: Бу тирикчиликка етарли ойликми?\n- Ойлик энди¸ Худога шукур¸ нима дейди нари-бери эплаб турибмиз. Ўшани шу вақтида берса. Энди ҳозир қаранг феврал тугаб¸ март бошланди. Икки ойнинг ойлиги йўқ. Нимадир ўғирлик қилишга мажбур бўлган даражага борган бўлиб¸ тишини тишига қўйиб чидаб ўтирибди ўқитувчилар.